İsrail Ermənistanla hərbi əməkdaşlığa başlayır?\nhərbi əməkdaşlığa başlayır?\nİsrailin regional əməkdaşlıq naziri Tsaxi Haneqbi Ermənistana 3 günlük səfərə gəlib. Səfər Ermənistan xarici işlər naziri Edvard Nalbandyanın dəvəti əsasında baş tutub. Ermənistan mətbuatının verdiyi xəbərə görə, Haneqbi son 10 ildə İrəvanı rəsmi şəkildə ziyarət edən ilk israilli nazirdir.\n“Azadlıq” radiosunun Ermənistan bürosunun müxbiri İsrail nazirinə son səfərinin iki ölkə arasında hərbi əməkdaşlıq məsələsi ilə bağlı olub-olmadığı barədə sual verib. Tsaxi Haneqbi cavabında ölkəsinin regional əməkdaşlıq naziri olduğunu və fəaliyyətini hərbi və təhlükəsizlik sahələri əhatə etmədiyini söyləyib. O, səfərinin əsas məqsədinin kənd təsərrüfatı, su ehtiyatları problemi, nəqliyyat və kommunikasiyalar kimi sahələrlə əlaqədar olduğunu bildirib.\nLakin Ermənistan xarici işlər nazirinin müavini Şavarş Köçəryan tamam başqa sözlər işlədib. “İsrail Azərbaycanın ən böyük silah tədarükçülərindən sayılır. Lakin bu dövlət Ermənistana da silah satmağa hazırdır. Əgər bu, baş tutarsa, onların verdiyi qiymət təklifi və digər faktorlardan asılı olacaq”.\nKöçəryan deyib ki, İsrailin Azərbaycana silah satması Ermənistana olan düşmənçilik hissindən deyil. Onun sözlərinə görə, Tel-Əviv bu barədə öz mövqeyini bir neçə dəfə bəyan edib: “İsrailin mövqeyi olduqca sadə və ümumi şəkildə ifadə olunb. Onlar hamıya, o cümlədən bizə də silah satmağa hazırdırlar. Hərbi əməkdaşlıq sahəsində biz KTMT formatında hərəkət etsək də, bizim NATO ilə həyata keçirdiyimiz bir sıra proqramlar var”.\n“Ermənistan İsraildən silah almaq barədə danışıqlar aparırmı” sualına Koçaryan belə cavab verib: “Bu sual başqa dövlət orqanına ünvanlanmalıdır”.\nO deyib ki, İsrail və Ermənistanın xeyli ortaq yönü, eyni zamanda problemli məsələləri var.\nQeyd edək ki, israilli nazirin Ermənistana səfəri Azərbaycanda da müzakirə olunmaqdadır.\nPolitoloq Nəsimi Məmmədli “Ekspress”ə açıqlamasında bildirdi ki, İsrailin Ermənistanla hansısa ciddi hərbi-siyasi əməkdaşlığından danışmaq üçün heç bir əsas yoxdur. Onun sözlərinə görə, Ermənistan öz hərbi arsenalını tamamilə Rusiyanın vasitəsilə təmin edir: “Hərbi əməkdaşlıq sahəsində onun tərəfdaşı Rusiyadır və onlar Kollektiv Təhlükəsizlik Müqaviləsi çərçivəsində hərəkət edirlər. Həmçinin Rusiya-Ermənistan birgə qoşun birləşmələrinin yaradılması istiqamətində bağlanmış saziş əsasında Ermənistanın hərbi sahədə tələbatı Rusiyanın ixtiyarında olacaq. Heç İsraildən silah almaq üçün Ermənistanın maliyyə imkanları da yetərli deyil. Siyasi əməkdaşlığın dərinləşməsi də ağlabatan deyil. Ermənistan Rusiyadan sonra regionda ən sıx siyasi-iqtisadi əməkdaşlığı İranla edir. İranla İsrailin gərgin münasibətləri fonunda Ermənistan belə bir əlaqələrlə İranı qıcıqlandıra bilər. Ermənistanın belə bir riskli addım atması inandırıcı deyil. Təbii ki, İsrail region dövlətləri ilə müəyyən əlaqələrə can atır, ancaq bu əlaqələrin strateji müttəfiqlik səviyyəsinə yüksəlməsi üçün regional siyasi şərait uyğun deyil. Ermənistan lobbisinin dəstəyi və təşkilatçılığı ilə baş tutan bu səfərdən hansısa ciddi nəticə çıxmayacaq. Bu, İsrail-Ermənistan münasibətlərində davam edən problemlərin yumşaldılması istiqamətində bir cəhddir. Daha çox qərbə yönəlik mesajlar olacaq. Rusiya-Ermənistan hərbi əməkdaşlığının yeni məzmun alması qərblə münasibətlərə soyuqluq gətirib. Bu addımla Ermənistan hökuməti tamamilə Rusiyanın himayəsində olmadığını göstərməyə çalışacaq”.\nPolitoloq Elxan Şahinoğlu bildirdi ki, 10 ildə ilk dəfə israilli nazirin Ermənistana, özü də 3 günlük səfərə getməsi müəyyən suallar doğurur: “Əlbəttə, İsrail müstəqil dövlət kimi istənilən dövlətlə münasibət qurmaqda sərbəstdir. Ancaq niyə işğalçı Ermənistan və niyə indi? Hələ üstəlik Ermənistanın xarici işlər nazirinin müavini Şavarş Köçəryan sanki Azərbaycana mesaj yollayırmış kimi “İsrail bütün dünyaya olduğu kimi Ermənistana da silah sata bilər” açıqlamasını səsləndirib. Birincisi, İsraildən silah almaq üçün pul lazımdır, İrəvanın pulu olsaydı, silah almaq üçün ağası Rusiyaya dilənməzdi. İrəvan Rusiya puluna elə Rusiyadan silah alıb. Çünki bu, Rusiyanın Ermənistana kredit verməsinin əsas şərti olub. Moskva Rusiyanın krediti hesabına İrəvana İsraildən silah almağa imkan verməz. Odur ki, Ermənistan istəsə belə, İsraildən bahalı silahlar ala bilməyəcək, ancaq nəsə də ala bilər”.\nŞahinoğlu qeyd etdi ki, bu məsələdə İranın da mövqeyi maraqlıdır. “Ayrı vaxt Bakıya hər gələn israilli nazirə görə bizi topa tuturlar, bəs İsrailin regional əməkdaşlıq naziri, özü də keçmiş kabinetlərdə xüsusi xidmət orqanlarının faəliyyətini kurasiya edən naziri Tsaxi Haneqbinin Ermənistana 3 günlük səfərinə niyə reaksiya bildirmirlər? Bizə qaldıqda isə mənə elə gəlir ki, diplomatik kanallarla Tel-Əvivdən İsrail-Ermənistan hərbi əməkdaşlığında nə dərəcədə maraqlı olduğunu öyrənməyə ehtiyac var”, - deyə politoloq bildirdi.\nE.Şahinoğlu onu da dedi ki, İsrail bizim gözümüzə-qaşımıza aşiq olmayıb: “Yaxşı qiymətə silah satır, bizdən də neft alır. Bu ona da sərfəlidir, bizə də. İsrail işinə yarayır deyə müsəlman ölkələri içərisində Azərbaycanın tolerantlığından misal çəkir. Biz də lazım gəldiyində yəhudi lobbisinin imkanlarına müraciət edirik. Necə deyərlər, əbədi dostlar yoxdur, əbədi maraqlar var”.\nPolitoloq Fikrət Sadıqov isə israilli nazirin İrəvana səfərini şərh edərkən bildirib ki, İsrail Azərbaycanla yaxın münasibətlərə malikdir. Onun sözlərinə görə, İsrail Türkiyə, Pakistan və Özbəkistan kimi Qarabağ məsələsinə görə Ermənistanla diplomatik əlaqələri kəsməsə də, bu münasibətləri inkişaf da etdirməyib. “İndi regional inkişaf nazirliyi iki ölkə arasında müəyyən əlaqələrin inkişafına qərar verib. Amma hər halda, bu, hərbi sahədə əməkdaşlıq müqavilələri deyil”.\nF.Sadıqov “istipress.com”a bildirib ki, Ermənistan mətbuatının İsraillə hərbi əməkdaşlığın olması barədə iddiaları əsassızdır. “Birincisi, “Spayk” raketləri alternativlərindən çox bahadır və Ermənistanın buna maliyyə imkanı çatmır, çatsa, çoxdan alardı. İkincisi, Ermənistan ordusu tamamilə Rusiya silahları ilə təchiz olub. Yəni bu cür sövdələşmələrdə KTMT çərçivəsində Moskvanın da razılığı olmalıdır”, - deyə politoloq bildirib.\nİsrailli politoloq, beynəlxalq əlaqələr üzrə tanınmış ekspert Arye Qut isə CBS telekanalına bildirib ki, İsrailin Ermənistana silah satması məsələsi yalandır: “Heç bir silah ticarəti sazişi imzalanmayacaq. Onlar silah ala bilməzlər, bu, mümkün deyil”.


Görəsən başlıca səbəb iqtidar döyüşüdürmü? » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Bu problemin iqtidar döyüşündən qaynaqlandığını neçə qadın etiraf edə bilər bilmirəm. İşin özünə baxsanız, bəhanə olaraq təqdim edilsə belə, əslində gəlin də qayınana da çox vaxt bir-birlərinin tərzini qəbul etmiş olur. Hər iki qadın üçün də əsl səbəb bir-birlərindən həzz almamaları, ya da bir-birlərini əsla bağışlaya bilməyəcək olmaları da deyil. Əslində iki qadın da kimin daha güclü olduğunu və oğulun üzərində kimin daha təsirli olduğunu ölçməyə çalışır. Kişi kimin yanında iştirak etsə, o qadın özünü digərindən daha üstün hiss edir və göz dağı vermiş olur.\nHalbuki gəlinlər, kilidləndiklərini hiss etdikləri və ərlərinə analarına qarşı istədiklərini etdirə bilmədikləri nöqtədə, bunu bir uduzma olaraq qəbul edirlər.Ərlərinin analarının tərəfini tutduqlarını düşündükləri müddətdə ər üçün fədakarlıq etmələri də mümkün ola bilməyəcəyindən, bu uduzma içlərində gedərək bir hirs topuna çevrilir və həm öz həyatlarını, həm də evliliklərini cəhənnəmə çevirirlər. NoName


Bakıda zəncirvari qəzada üç maşın toqquşub - FOTOLAR Ayna.az\nBakıda zəncirvari qəzada üç maşın toqquşub - FOTOLAR\nNərimanov rayonunda 3 avtomobil toqquşub. Qəza Heydər Əliyev prospektində baş verib. AYNA oxu.az-a istinadən xəbər verir ki, Əsgərov İsmayıl Akif oğlu idarə etdiyi “Subaru” markalı minik avtomobili ilə prospektlə metronun “Koroğlu” istiqamətində hərəkətdə olarkən anidən idarəetməni itirib.\nNəticədə avtomobil arakəsməni aşaraq əks yola çıxıb. Bu zaman əks yolla hərəkətdə olan Nizami Hüseynovun idarə etdiyi “Mercedes” və sürücüsünün şəxsiyyəti məlum olmayan “Hyundai” markalı minik avtomobillərinə çırpılıb.\nİlkin məlumata görə, qəza zamanı bir nəfər xəsarət alıb.\nHadisənin təfərrüatı araşdırılır.\nMüəllif: Ayna.az 24 İyul 2019 06:21\n24 İyul 06:21 Hadisə\nBirinci vitse-prezidentdən təbrik


SOCAR istiqrazlarının alış qiyməti 2 dollardan çox artıb\n12:37 2 Noyabr 2016\nBakı. 2 noyabr. REPORT.AZ/ Azərbaycan Dövlət Neft Şirkətinin (SOCAR) istiqazları üzrə market-meyker fəaliyyəti göstərən "PSG Kapital İnvestisiya Şirkəti" QSC qiymətli kağızların alış qiymətini 2 dollardan çox artırıb. Bu barədə "Report" "Bakı Fond Birjası" QSC-yə istinadən xəbər verir.\nMəlumata görə, hazırda SOCAR istiqrazları 1 004,08 dollardan alınır ki, bu da ötən günlə müqaysədə 2,14 dollar çoxdur. İstiqrazların satış qiyməti isə 1 016,94 dollardan 1 017,08 dollara çatdırılıb, yəni 0,16 dollar artırılıb.\nBununla da "PSG Kapital" hər SOCAR istiqrazının alqı-satqısı üzrə gəlir marjasını 15 dollardan 13 dollara endirib.\nXatırladaq ki, SOCAR istiqrazlarının təkrar bazarına oktyabrın 18-dən start verilib. Hazırda Şirkətin dövriyyədə hər birinin nominal dəyəri 1 000 ABŞ dolları olan 100 min istiqrazı var. SOCAR-ın gerialma zəmanəti verdiyi istiqrazlar 2021-ci ilə qədər tədavüldə olacaq. Onların illik gəlirliliyi 5%-dir. Faizlər 3 aydan bir ödənilir.\nSOCAR istiqrazlarının alış qiyməti dollardan çox artıb\nDivarı dağıtdılar içindən 10 milyon dolalr çıxdı


Yeni Azərbaycan Partiyası Səbail rayon təşkilatının idarə heyətinin iclası keçirilib - AZƏRTAC – Azərbaycan Dövlət İnformasiya Agentliyi\nYeni Azərbaycan Partiyası Səbail rayon təşkilatının idarə heyətinin iclası keçirilib\nİyunun 29-da Yeni Azərbaycan Partiyası (YAP) Səbail rayon təşkilatının idarə heyətinin iclası keçirilib.\nAZƏRTAC xəbər verir ki, iclasda YAP Səbail rayon təşkilatının 2018-ci ilin birinci yarımilliyində görülmüş işlərlə bağlı məlumat verilib. Bundan başqa, iclasın gündəliyində olan iki məsələ müzakirə edilib.\nYAP Səbail rayon təşkilatının sədri, Milli Məclisin deputatı Şəmsəddin Hacıyev çıxış edərək gündəlikdəki məsələləri diqqətə çatdırıb. İclasda ərazi ilk partiya təşkilatlarında görülmüş işlər haqqında məlumatların dinlənilməsi və yeni təsis olunmuş ərazi ilk partiya təşkilatlarından daxil olmuş müraciətlərə baxılması, o cümlədən cari məsələlər müzakirə olunub.\nDaha sonra Ş.Hacıyev Azərbaycan Silahlı Qüvvələrinin 100 illiyinə həsr olunmuş hərbi paradla bağlı fikirlərini bildirib. YAP Səbail rayon təşkilatının sədri qeyd edib ki, iyunun 26-da keçirilən hərbi paradda Prezident İlham Əliyevin apardığı siyasətin uğurlu nəticələri bir daha özünü göstərdi. Hərbi paradda Azərbaycan Ordusunun qüdrətinin dünyaya nümayiş etdirildiyini deyən deputat vurğulayıb ki, Silahlı Qüvvələrimiz müasir tipli hərbi texnika ilə təchiz olunub. Ordumuzun yüksək peşəkarlığı özünü döyüş meydanında da sübut edir. Buna misal olaraq, ordumuzun Aprel döyüşlərində, Naxçıvan Muxtar Respublikasının Şərur rayonunun Günnüt kəndi və ətrafındakı mühüm strateji əhəmiyyətli yüksəkliklərin azad edilməsində göstərdiyi qəhrəmanlığı qeyd etmək olar. Azərbaycan dövləti ardıcıl olaraq böyük uğurlara imza atdığı halda, Ermənistanda siyasi böhran getdikcə daha da dərinləşir.\nDaha sonra iclas çıxışlarla davam edib.\nAZERTAG.AZ :Yeni Azərbaycan Partiyası Səbail rayon təşkilatının idarə heyətinin iclası keçirilib\n“İrəli” İctimai Birliyi “Marş İrəli” layihəsinə start verib


Ramil Şeydayev AFFA ile danışıq aparır: Vetendaşlığını deyişecek - Azadliq Xeber\nRamil Şeydayev AFFA ile danışıq aparır: Vetendaşlığını deyişecek\nRamil Şeydayev AFFA ilə danışıq aparır: Vətəndaşlığını dəyişəcək\n11.07.2016 / 20:36 xeber –\n“Zenit”in eks azərbaycanlı oyunçusu Ramil Şeydayev Azərbaycan vətəndaşlığına keçə bilər. Apasport.az saytının məlumatına görə, bu barədə Rusiyanın “championat.com” portalı xəbər yayıb.\nBildirilib ki, Rusiya vətəndaşı olan və bu ölkənin aşağı yaş qrupları üzrə milli komandalarında çıxış etmiş Şeydayev hazırda Bakıdadı və AFFA ilə Azərbaycan millisində çıxış etmək üçün danışıqlar aparır.\nQeyd edək ki, “Zenit”in yetirməsi olan hücumçu hazırda Sankt-Peterburq klubu ilə yollarını ayırıb və azad agent statusu daşıyır. Türkiyənin “Trabzonspor” klubu isə onunla danışıq apardıqları haqqında açıqlama yayıb.


Tanınmışların iş otaqları – Bizim Yazı\nAna səhifə\tBAŞ YAZI\tTanınmışların iş otaqları\n10 il əvvəl 48 baxış\nNizami Cəfərov: “Evdə xüsusi olaraq konkret bir otağı yazı üçün ayırmıram. Harada yazının məqamı gəlsə, orda da yazıram”\nElə oxucular var sevdiyi yazıçı və ya şairin kitabını alanda yalnız mətnlə maraqlanır, əsərin məzmun və mahiyyətinə varmaqla kifayətlənir. Elə oxucular da olur, kitab və əsər haqda bütün təfərrüatları bilməyə can atır – harda, hansı tarixdə, necə şəraitdə yazılıb… Sonuncu kateqoriya oxucuların marağı nəzərə alıb, bədii əsərlərin, ciddi yazıların necə yaranmasını araşdırdıq. Bu məqsədlə bir neçə məşhura müraciət elədik.\nXalq yazıçısı Əkrəm Əylislinin fikrincə, hər yaradıcı insanın iş otağı olmalıdır: “Mənim də yazılarımı yazdığım otağım var, amma təəssüf ki, çox kiçikdir. Belə götürəndə deyə bilərəm ki, təkcə yaradıcı insanların deyil, elə hər bir kəsin özünə aid xüsusi iş otağı olmalıdır. Belədə insanların hətta evlərində də rahat şəkildə işləməsinə şərait olar. İş otağımdakı rəflərdə xüsusi nələrsə ola bilər, amma mən yazı prosesində onların heç birini görmürəm. Onu da deyim ki, iş otağımda diqqətimi yayındıra biləcək heç bir bəzəkli əşya saxlamıram, belə şeylər işlədiyim otağa yol tapa bilməz.\nStolüstü kitablarım var, amma kitablar vaxtaşırı dəyişir. Bir də görürsən deyirlər ki, yazıçının, ziyalının daimi bir stolüstü kitabı olmalıdı, məndə elə deyil. Mənim stolüstü kitabım zövqümə uyğun dəyişir. İşlədiyim otağın özəl bir detalı yoxdur. Bəziləri iş otağını fərqli bir interyerlə bəzəyir, amma mən belə şeyləri xoşlamıram – iş otağımda nə bəzək əşyaları, nə xalça, nə də bəzilərində olduğu kimi, rəsm, portret var”.\nMillət vəkili, yazıçı Aqil Abbas iş otağının qapısını daim açıq saxladığını söylədi: “Redaksiyadakı iş otağımda uzun müddət oturmağı xoşlamıram, dəhlizdə gəzişirəm. Kimsə qəbula, görüşə gəlirsə, tez qəbul edirəm, mənim iş otağımın qapısı həmişə açıq olur. Qapalı məkanda oturmağı sevmirəm.\nMüxtəlif vəzifələrdə çalışanda da bu vərdişdən əl çəkməmişəm – qapını açıq saxlayıram. İndi parlamentdə də hər bir deputatın ayrıca otağı var. Şəraiti lüksdur. Orda oturanda da qapılarım açıq olur.\nMənim bir yazıçı kimi evdə, təbii ki, normal şəraitim var. Çox zəngin bir kitabxanamın olduğunu da vurğulayım. Maraqlı olanı isə odur ki, mən heç vaxt iş otağımda oturub uzun müddət yazı yazmamışam. Ola bilər, hər hansı çayxanada oturub yazaram. Mənə fərq eləmir. Sözün qısası, heç vaxt hardasa oturub ayrıca yazı işi ilə məşğul olmamışam. Bəzən televizora baxa-baxa, bəzən istirahət etdiyim otaqda yazıram.\nİş otağımın elə bir xüsusi bəzək əşyası yoxdur. Amma divardan görkəmli insanların, sərkərdələrin portretlərini asmışam. Asmağa yer olmayanda o rəsmləri sadəcə yan-yana düzmüşəm. Musiqini çox sevdiyim üçün bütün musiqi alətlərini iş otağıma qoymuşam.\nİş otağımda hobbilərimdən xəbər verən bəzi əşyalar da var. Hamısı haqqında danışmaq istəmirəm, sadəcə biri haqqında məlumat verəcəm. Mənim hobbilərimdən biri də qılınc kolleksiyası yığmaqdır. İş otağımda xeyli sayda qılınc var.\nDaim masamın üstündə kitab olur. Gecə yatmazdan öncə oxuduğum kitablar da var. Onları vərəqləyirəm, oxuyuram və keçmişə qayıdıram. İnanmazsız ki, Süleyman Rəhimovun “Qafqaz qartalı” hər zaman yanımda olur və çox sevdiyim əsərlərdən biridir. Viktor Hüqonun “Səfillər”ini çox sevirəm. Ramiz Rövşən, Vaqif Cəbrayılzadə hər zaman oxuduğum yaradıcı insanlardır. Əsəbi və gərgin olanda mütləq onları oxuyuram. Yeri düşdükcə Məhəmməd Füzulini vərəqləyirəm və yenidən anlamağa çalışıram. Bunlar demək olar ki, mənim stolüstü kitablarımdır. Hərdən hansısa gəncin kitabı da bir müddət mənim stolüstü kitabım olur. Mənə elə gəlir, yazıçı üçün xüsusi bir iş otağı yoxdur. Yazıçının yaza bildiyi hər yer onun iş otağıdır. “Dolu” romanının yazılmasının şahidi olan Rəşad Məcidin bir sözü var, deyir ki, Aqil təyyarədə, çimərlikdə, hətta yemək yeyəndə də romanını yazırdı. Elə an olur, yazını yalnız iş otağında oturub yazmağa ehtiyac qalmır. Şairin, yazıçının tutması harda tutdu, orda yazacaq”.\nMillət vəkili, filologiya elmləri doktoru, professor Nizami Cəfərov da konkret bir iş otağında yazmadığını söylədi: “Mənim bir neçə iş otağım var, hamısı haqqında ayrıca danışmaq, onları oxucuya təqdim eləmək çox vaxt aparar. Həm evdə, həm də Atatürk Mərkəzindəki iş otağımda yazıram . Təbii ki, iş otaqlarında zəngin kitabxananın olması vacibdir. Evdə çox kitab saxlamadığım üçün kitablarımın bir hissəsini iş yerindəki otağımda, rəflərdə yerləşdirmişəm. Amma vacib olan kitabları evə gətirib oxuyuram. Evdə xüsusi olaraq konkret bir otağı yazı üçün ayırmıram. Harada yazının məqamı gəlsə, orda da yazıram.\nBu otaqlarımı tamamlaya biləcək xüsusi bir detal yoxdur. Amma deyim ki, klassik yazıçı və şairlərin xüsusi iş otaqları olurdu. Xüsusi detallar belə otaqlarda öz əhəmiyyətini göstərə bilirdi. İndi isə elə detallara sahib iş otaqlarının olması çətin məsələdir. Çünki indi konkret bir məkanda oturub işləmirik, məkanı tez-tez dəyişirik.\nXüsusi önəm daşıyan stolüstü kitablarım yoxdur. Mənə hansısa bir kitabı oxumaq lazım olursa, onu tapıb oxuyuram. Amma bəzən özümə aid olan, vacib axtardığım kitabları belə, tapa bilmirəm. Bir də görürsən, vacib bir kitabı axtarıram, oxuyuram və sonra özümdə saxlamıram”.\nDünya Gənc Türk Yazarlar Birliyinin başqanı, yazıçı-publisist Əkbər Qoşalı özünə hələlik arzuladığı iş otağı yarada bilmədiyini qeyd etdi: “Mən bir neçə il yataqxana sakini oldum, indi də paytaxtdan bir xeyli qıraqda məskunlaşmışam. Deyərsiz, bunun nə dəxli var mətləbə? Bir az da özümə iş otağı qurmaq istəyi vardı şəhərdən qırağa daşınmaq işinin içində… Ancaq hələlik ürəyim istəyən ortamı yarada bilməmişəm. Övladlarımın ikisi məktəbli, biri bağça yaşlıdır. İlkin olaraq onlara normal oxumaq, təhsil almaq mühiti yaratmaq zorunluğum var.\nMən bəlkə də, ən çox kitabı olan yazarlardan biriyəm, üstəlik məndə elə kitablar var, onlar Azərbaycanda dörd-beş adamda ola-olmaya. Lakin sırf özümün ixtiyarımda olan otaq yoxdu deyə, kitablar, qeyd dəftərlərim, qəzetlər-dərgilər qalaqlanıb bir tərəfdə qalıb. Bir az da daşınan bilgisayar adamı tormozlayır, sözün açığı. Halbuki klassik iş otağı dediyin, masa, kətil, qələm-dəftər, kitab dolu dolablardan ibarət olsa gərək… İş yerindəki otağım isə məhz iş yerindəki otaqdı, burada şəxsi planda fəaliyyət bir o qədər də uyğun gəlmir”.\nAzərbaycan Yazıçılar Birliyinin Güney Bölməsinin rəhbəri, şair Sayman Aruz iş otağında olan detallardan danışdı: “Mənim yaradıcı insan olaraq özümə aid iş otağım olsa belə, özümü məkansız yazıçı hesab edirəm. Əsərlərimin əksər hissəsini kafelərdə çay içə-içə və tənhalığıma sığınaraq yazıram. Evdəki otağımda stolüstü kitabım Mövlana Cəlaləddin Ruminin “Məsnəvi” kitabıdır. Çalışdığım otaqda sevib önəm verdiyim bir neçə detal var. Onlardan biri də Təbrizin təsvir olunduğu rəsmdir. Bu rəsm sanki mənim pəncərəmdir. O rəsmə baxanda elə bilirəm həm keçmişi, həm də gələcəyi görürəm. Digər bir detal isə övladımın şəkilləridir”.\n/“GündəlikTELEQRAF” qəzeti (147) – 09.10.2012, səh. 14\n“Aşıq Şəmşir” Mədəniyyət Ocağı Abel Məhərrəmovu ödülləndirdi


ABŞ-da Ermənistan-Azərbaycan münaqişəsi müzakirə edilib\n15:10 26.02.2020 (Yenilənib 14:43 26.02.2020)\nSəfir Ermənistan-Azərbaycan Dağlıq Qarabağ münaqişəsini regionda sülh və inkişafa mane olan əsas amil kimi dəyərləndirmiş və Ermənistanın sülhə əngəl yaradan siyasəti barədə dinləyicilərə ətraflı məlumat vermişdir\nBAKI, 26 fevral — Sputnik. Azərbaycanın ABŞ-dakı səfiri Elin Süleymanov ABŞ-ın Milli Müdafiə Universitetinin (National Defense University) dəvəti əsasında Universitetin Xarici və Təhlükəsizlik Məsələləri fakültəsində bu ölkənin dövlət qurumlarının nümayəndələri və silahlı qüvvələrin zabitləri qarşısında çıxış edib. Bu barədə Birləşmiş Ştatların Azərbaycandakı səfirliyindən Sputnik Azərbaycan-a daxil olan məlumatda bildirilir.\nXocalı faciəsinin ildönümü ərəfəsində baş tutan çıxışında Elin Süleymanov bu faciənin Ermənistan-Azərbaycan münaqişəsində dönüş nöqtəsi olmasını qeyd edib, Xocalının Human Watches tərəfindən ən böyük qətliamlardan biri kimi qiymətləndirildiyini xatırladıb.\nSəfir Ermənistan-Azərbaycan Dağlıq Qarabağ münaqişəsini regionda sülh və inkişafa mane olan əsas amil kimi dəyərləndirib və Ermənistanın sülhə əngəl yaradan siyasəti barədə dinləyicilərə ətraflı məlumat verib. Ermənistanın təcavüzkar siyasəti nəticəsində Azərbaycan ərazilərinin işğal olunduğunu, xalqımızın etnik təmizlənməyə məruz qaldığını qeyd edən səfir, bu siyasətin Ermənistanın öz inkişafına da əngəl törətdiyini dilə gətirib.\nABŞ-ın Milli Müdafiə Universitetində Ermənistan Azərbaycan münaqişəsinin müzakirəsi\nElin Süleymanov ölkəmizin və regionumuzun coğrafiyasından məlumat verərək, Azərbaycanın böyük geosiyasi əhəmiyyətə malik ölkə və dünya əhəmiyyətli strateji mərkəz olmasından bəhs edib. Azərbaycandakı xalqlar və dinlər arasında anlaşma mühitinin, Azərbaycan ərazisində uzun əsrlər boyu müsəlman və yəhudi icmalarının sülh şəraitində yaşamasına diqqət yönəldib. Azərbaycanda tarixən müxtəlif dini və etnik qrupların dinc şəkildə birgə yaşadığının bu gün də dünyada təqdir edildiyi vurğulanıb.\nDaha sonra, Azərbaycanın uğurlu enerji strategiyası, neft və qaz ehtiyatları, ölkəmizin təşəbbüsü və aparıcı rolu əsasında icra olunan layihələr barədə məlumat verilib, bu layihələrin hətta qlobal miqyasda enerji təhlükəsizliyi baxımından əhəmiyyət kəsb etdiyi bildirilib. Səfir həmçinin vurğulayıb ki, Bakı nefti tarix boyu dünya miqyasında sülhə töhfə verməsi ilə də xüsusi seçilib. Buna misal olaraq, Nobel qardaşlarının əsrin əvvəllərində Azərbaycan neft sənayesində fəaliyyətinin Nobel Mükafatının təsis edilməsinə verdiyi töhfə və İkinci Dünya Müharibəsi zamanı faşizm üzərində qələbədə Bakı neftinin rolu qeyd olunub.\nÇıxışı zamanı səfir "Əsrin Müqaviləsi", Bakı-Tiflis-Ceyhan neft kəməri, eləcə də Cənub Qaz Dəhlizinin barəsində iştirakçılara ətraflı məlumat verib. Bildirib ki, sözügedən enerji layihələrinin icrası ilə qurulan uzunmüddətli və möhkəm əsaslara malik tərəfdaşlıq əlaqələri hazırda Azərbaycanın etibarlı və ciddi tərəfdaş kimi tanınmasına imkan yaradıb, sözügedən işlər nəticəsində Qərbin enerji təhlükəsizliyinin təmin olunmasında əhəmiyyətli rol oynayıb.\nABŞ-ın Milli Müdafiə Universitetində Azərbaycanın və Birləşmiş Ştatların bayraqları\nSonda dinləyicilər fəal şəkildə sual-cavab mərhələsində iştirak edərək, Yaxın Şərqdə cərəyan edən hadisələr fonunda ölkəmizin mövqeyi, Bir kəmər-Bir Yol təşəbbüsündə Azərbaycanın inkişafı, İsrail-Azərbaycan münasibətləri, enerji layihələri ilə bağlı səfir Elin Süleymanova suallar ünvanlayıblar.\nQeyd edək ki, 1976-cı ildə əsası qoyulmuş Milli Müdafiə Universitetinin əsas məqsədi ABŞ və xarici dövlətlər üçün milli və beynəlxalq təhlükəsizlik çağırışlarının qiymətləndirilməsi ilə məşğul olacaq hərbi və mülki kadrların hazırlanmasıdır. Beş kollecdən ibarət universitetin Azərbaycan da daxil olmaqla, dünyanın 90-dan çox ölkəsindən məzunları vardır.\nXocalıdakı cinayətlər sıradan və təsadüfi hərəkət deyildi


Yəqin ki, siz evlərinizdə oturub, kimi çay içə-içə, kimi iş görə-görə verilişimizə qulaq asırsınız. Otağınızı xəfif işıq bürüyür. Və bəlkə də heç yadınıza düşmür ki, vaxtilə, hələ elektrik lampası icad olunmamışdan çox-çox əvvəllər dədə-babalarımız və eləçə də bütün əhli-bəşər neft lampası yandırırdı. Verilişimizi sükan arxasında dinləyənlər isə maşınlarını benzinlə dolduranda yəqin ki, bu yanacağın haradan yaranması barədə fikirləşmirlər. Buna o qədər adət ediblər ki! Sanki bu həmişə belə olub, elə belə də qalacaq. Lakin bu həmişə belə olmayıb. Tarixin ilk çağlarında neft o qədər də əhəmiyyət kəsb etmirdi. Lakin sənaye dövrü başlayandan sonra neft həm xalqlar, həm də ayrı-ayrı fərdlər üçün var-dövlət, hakimiyyət rəmzinə çevrildi. Neft müharəbələri daha ağır və qanlı, sülhü isə daha sabit etməyə qadir oldu. Neft tarixi nə vaxtdan və haradan başlayır? Birinci verilişimiz də elə bu barədədir. Beləliklə, neft uğrunda mübarizə. Başlanğıc...\nAmerika Birləşmiş Ştatları. Pensilvaniya. 1855-ci il...\nBir qrup işgüzar adam belə bir fikir irəli sürür ki, Qərbi Pensilvaniyada yerin qatlarından çıxarılan və “qaya yağı” adlandırılan məhsulu təmizləməklə işıq lampaları üçün maye əldə etmək olar. Bu ideya ilə onlar 1855-ci ildə Yell universitetinin bir professoruna müraciət edib məsləhət istəyirlər. Professor onlarla razılaşır, “Bəli, - deyir, - yüksək dərəcəli işaqlandırıcı maddə alına bilər, əgər... əgər siz onun tətbiqini tapsanız”. Odur ki, məsələ həmin yağın tətbiqi üçün sahə tapmaqda olur. Və yerli işgüzarlar Kolonel Dreyk, yəni polkovnik Dreyk adlı təqaüddə olan dəmir yol konduktorunu neft quyusu qazmaq kimi ağlasığmaz bir fikirlə Qərbi Pensilvaniyaya yola salırlar. Əslində o, polkovnik deyildi, sadəcə olaraq camaata təsir bağışlamaq üçün onu belə çağırırdılar. Hamı polkovnik Dreyki dəli sayır. Polkovnik orada bir neçə il çalışır. Lakin nəticəsiz. Nəhayət, Qərbi Pensilvaniyaya, Titusvillə xəbər göndərilir ki, işlər dayandırılsın. Bu, yəqin ki, neft melodramasında adi bir süjetdir: neftin nəticəsiz axtarışı, işdən ümidcəsinə əl şəkmək və birdən, gözlənilmədən ... neft fəvvarəsi.\nDünya neft tarixindən bəhs edən “Prayz” kitabının müəllifi doktor Dəniel Ergin bu hadisəni belə təsvir edir: “Həmin həftəsonu işlərin dayandırılması haqda sifariş hələ Tutisvillə çatmamışdı. Dreyk və onun briqadası: dəmirçi Billi əmi və onun iki oğlu neft tapdıqlarını artıq aşkar etmişlər. Və Qərbi Pensilvaniya vadisini sarsıdan bir qışqırıq qopdu: “Dəli yankilər neft tapdılar! Dəli yankilər neft tapdılar!” Qızıl həyəcanına bənzır neft vəlvələsi başladı, hamı torpaq sahəsi almağa tələsirdi, qiymətlər göyə çıxdı. Hər yerdə qazıntı işləri gedirdi...”\nDünya neftçıxarma sənayesi Amerika Birləşmiş Ştatlarında bax beləcə başlamışdı. Bu isə 1859-cu il idi.\nHesab olunur ki, Amerikanın Pensilvaniya ştatında baş verən hadisə ilk sənaye neftçıxarmasının başlanğıcını qoyub. Lakin dünyanın o tayında bir məkan var idi ki, orada neft min illərlə məlum idi və 1848-ci ildə yəni Pensilvaniyadan düz on bir əvvəl orada ilk neft quyusu qazılmışdı. Bu yer Azərbaycan, Abşeron yarımadası, Xəzərin sahilləri idi...\nBu qədim torpaqda neft mayesinin mövcudluğu, onun çıxarılması və daşınması haqda məlumatlar bizə miladi tarixinin erkən əsrlərindən gəlib çatır. Neftlə üzərə çıxan təbii qazdan mavi Xəzərin sahillərində əbədi məşəllər yanırdı, dünyanın hər yerindən – İrandan, Hindistandan buraya atəşpərəstlər ziyarətə gəlirdilər. Odur ki, hələ qədim zamanlardan Azərbaycan Odlar Yurdu kimi tanınırdı. Qədim və Orta əsr salnaməçiləri, alimləri, səyyahları: Prickus, Əbu İshaq İstərhi, Əl-Biruni, Əbdül Həsən ibn Hüseyn, Marko Polo, Oleari, Qmel, Lerke, Kempfer və başqaları Abşeron nefti haqqında rəvayətlər söyləyirdilər. Qocaman yazıçı, hamımızın sevimlisi Manaf müəllim Süleymanov bu barədə saatlarla danışa bilər: “Hətta belə bir məlumat var ki, Makedoniyalı İsgəndər Hindistana yürüş edəndə onun əsgərlərindən müəyyən bir hissəsinin yolu Abşeron yarımadasından, Bakıdan düşür. Suyun üzərində qazın yandığını görən əsgərlər heyrətə gəilblər ki, burada su yanır”.\nBəs tarixi məlumatlardan başqa neftin Azərbaycanda qədim zamanlardan mövcudluğu və işlədilməsinə hər hansı bir sübutlar varmı? Əlbəttə, arxeoloji tapıntılar. Bu cür eksponatları siz Azərbaycan Tarixi Muzeyində görə bilərsiniz. Muzeyin əməkdaşı Mira xanım Əliyarova: “Azərbaycan Tarixi muzeyində neftin ilk istehsal dövründən bu günə qədər tarixini əks etdirən eksponatlara nəzər salsaq görərik ki, neftin tarixi ilk növbədə çıraqla bağlıdır. Qədim dövr ekspozisiyasında müxtəlif çıraqlar nümayiş etdirilir. Bu çıraqlar, təbii ki, yanaçaqla - neftlə yanırdı. Arxeoloji qazıntılar zamanı çoxlu çıraqlar əldə edilib”.\nOrta əsrlərdə Azərbaycan torpağına ingilislərin də ayağı dəyib. Onlar da Bakı nefti haqqında bizə bəzi maraqlı məlumatlar çatdırırlır. “1572-ci ildə İngiltərə ticarət şirkətinin üzvləri Azərbaycana gəlir. Şəxsən Cefri Deker Bakıda 500-ə yaxın quyunun olması haqqında məlumat verir, Abşeronda evlərin neftlə işiqlandırılmasından, böyük qatır karvanlarından yazır. Onun dediyinə görə, Azərbaycanda neft yalnız yanacaq kimi yox, həm də müalicə məqsədilə işlədilir, revmatizm, sinqa, dəri xəstəliklərində, öd daşlarının əridilməsində neftdən istifadə edilir”. Neftdən hərbi məqsədlərlə də geniş istifadə olunurdu. Elə Səfəvilər dövründən də. Mira xanımın dediyi kimi, “Muzeyin ekspozisiyasında çox maraqlı eksponatlat var. Bu, Azərbaycan silahlarıdır, XV, XVI, XVIII əsrlərə aiddir. Bu silahların bir çoxu neftlə işə salınırdı”.\nAbşerondan Azərbaycanın bütün künclərinə, dünyanın digər ellərinə neft tuluqları ilə yüklənmiş karvanlar yola düşürdü... “Bir də görürdün ki, məşhur dəvə karvanları Abşerondan yola düşür. Azərbaycanın qəzalarına, kəndlərinə neft aparıb satırdılar. Elə dəvəçilər vardı ki, yalnız neft satmaqla məşğul idilər. Nefti dəvələrlə tuluqlarda neft gətirənlər küçələrdə qışqırırdılar: “Ay neft alan! Qara neft alan!” Camaat eşidirdi, gəlib alırdı”, -deyir Manaf Süleymanov.\nOrta əsrlərin lap erkən çağlarında neft qonşu və uzaq ölkələrə daşınırdı. X əsrdən rus tacirləri Bakı neftini Rusiya bazarlarında satmağa başlamışlar və artıq XVI-XVII əsrlərdə Abşeron nefti rus tacirləri üçün sərfəli bir mala çevrilmişdi. Nefti əvvəlcə dənizlə Həştərxana, oradan da Volqa boyunca lap elə Moskvanın özünə satmağa aparırdılar. Bəzən rus tacirlərinin əli ilə neft Niderlanda, İspaniyaya, Fransaya çatırdı. Ən şox isə neft İrana daşınırdı.\nBəs bu neft kimə məxsus idi? Azərbaycan Elmlər Akademiyası tarix İnstitutunun direktor müavini, elmlər doktoru Mahmud İsmayılov: “Azərbaycanda XVIII əsrdə , xanlıqlar dövründə neft quyularının, demək olar ki, hamısı xanlara məxsus idi. Xanlar neft quyularını özləri bilavasitə idarə etmirdilər, onları ayrı-ayrı iltizamçılara iltizama verirdilər”.\nLakin XIX əsrin əvvəllərində Azərbaycanda tarixi əhəmiyyətli bir hadisə baş verdi. Mahmud müəllimin dediyinə görə, “Azərbaycan çar Rusiyası tərəfindən zəbt edildi və xanlara məxsus olan bütün neft quyuları çar hökumətinin ixtiyarına keçdi. İlk vaxtlar çar hökuməti idarə edirdi, lakin 1808-ci ildən başlayaraq neft quyuları yenidən iltizama verildi. İltizam prinsipi ondan ibarətdir ki, iltizamçı müəyyən məbləğ müqabilində neft quyusunu iltizama götürür. Quyular, neftli torpaqlar onun inhisarında olurdu. Ondan başqa həmin sahədə heç kəs quyu qaza, neft çıxara bilməzdi, neft ticarəti ilə özü məşğul olurdu. Yəni bütün neft istehsalı onun ixtiyarında idi”.\nXİX əsrin 40-cı illərində Bakı ərazisində cəmi 135 neft quyusu var idi. Bu quyulardan orta hesabla 100 puda yaxın neft çıxarılırdı. Bu nefti necə çıxarırırdılar? “Nefti çıxarmaq üçün göndən hazırlanmış xüsusi tuluqlar var idi. Neft quyusuna tuluqları buraxırdılar. Tuluq dolandan sonra çarxla onu çəkib çıxarırdılar. Tökürdülər ayrı-ayrı çənlərə”\n1850-ci ildə Abşeronda artıq 260 min pud neft çıxarılmışdı. Bəs quyular hansı yolla qazılırdı? Mahmud müəllimin dediyinə görə, əvvəlllər əllə, sonralar isə “neft sənayesində buruq tətbiq edilməyə başladı. İlk belə təşəbbüs 1848-ci ildə Bibiheybətdə olmuşdu, lakin o, bir nəticə vermədi, buruğu işə sala bilmədilər. Sonrakı illərdə, o cümlədən 1863-ci ildə də edilən təşəbbüslər uğursuz oldu. Yalnız 1871-ci ildə Balaxanıda bir qazma buruğu işə salındı və bu buruq neft verdi”.\nBəs ABŞ-da neft kimin ixtiyarında idi, ona kim ağalıq edirdi? Ümumuyyətlə, artıq həmin dövrlərdə, ABŞ-da bu sahənin inkişafı nə yerdə idi? XİX əsrin ortalarında Amerikada “ağ neft”, İngiltərədə “parafin” adlandırılan lampa mayesi istehsal edən neft sənayesi sürətlə inkişaf etməkdə idi. Bu maye bütün dünyaya daşınanaraq tez bir zamanda fövqəlbəşər bir işə çevrildi. Lakin eyni zamanda bu, kortəbii iş idi. Amma bir nəfər var idi ki, bu işin kortəbiiliyini duydu və neftdə geniş imkanlar gördü. Bu, Ohaya ştatının Klivlend şəhərindən olan mavi gözlü, soyuqqanlı bir gənc idi - Con D. Rokfeller.\nNeft tarixindən yazan doktor Deniel Erqin bu barədə belə danışır: “O, neft sənayesini nəzarəti altına almaqla bu sahəni nizama salmaq fikrinə gəldi. O dedi: "Fərdiyyəçilik dövrü başa çatmaqdadır, kombinasiya dövrü başlayır". Gənc Rokfellerin məqsədi neftin çıxarılmasından daha çox neft bazarlarında, xam məhsulu ağ neftə, parafinə çevirən təmizləmə prosesinə, paylaşdırma sisteminə nəzarət etmək idi. Və olduqca qısa müddətdə, təxminən 10 ilə, o, ABŞ-da bu proseslərin, demək olar ki, 90%-ni nəzarəti altına aldı, bir qədər sonra isə ağ neft və parafin ticarəti üzrə dünya birincisi oldu”.\nO vaxtlar neft özü-özlüyündə o qədər də böyük dəyərə malik deyildi. Onun istifadə dairəsi çox məhdud idi. Neft yalnız təmizləndikdən sonra əhəmiyyət kəsb edirdi, çünki məhsul şəklində camaata satıla bilərdi. Nəticədə, neftayırma zavodları qüdrətli bir adamın – “Standart Oyl” şirkətini yaradan Rokfellerin nəzarəti altına keçdi. Əlbəttə, bir çox digər şirkətlər də inkişaf edirdi, lakin “Standart Oyl” kimi yox. Doktor Dəniel Erqin: “Rokfeller biznes dahisi idi. O, plan sistemini tətbiq etdi. Təhsilcə, Rokfeller hesabdar idi və bütün ömrü boyu hesabdar olaraq qaldı. O, fantastik struktur və təşkilatçılıq hissiyyatına, strategiyanı tətbiq etmək qabiliyyətinə malik idi. Onda inandırma qabiliyyəti var idi. O, öz ətrafında “əla keyfiyyətli adamlar” toplamışdı. O həm də XIX əsr Amerika kapitalizminə xas olan prinsiplərlə yaşayırdı. Bildiriş belə idi: "ya bizimlə birgə çalışırsan, ya da səni məhv edəcəyik”. O belə də edirdi və müxtəlif üsullarla rəqiblərinə qalib gəlirdi”.\nRokfellein ən böyük tənqidçisi olan İda Tarbell “Standart Oyl şirkətinin tarixi” kitabında yazır: “Onlar heç vaxt namusla hərəkət etmirdilər, bu da mənim onlara olan münasibətimi dəyişdirirdi. Məncə, onların iş üsulunun dırnaqarası bu parlaq nümunəsi nəinki ölkənin mənəvi prinsiplərini zəiflədir, eləcə də iqtisadi sağlamlığını sarsıdırdı”.\nDəniel Erqin isə Rokfellein “Standart Oyl” şirkətinin iş üsulu haqqında belə deyir: “Onlar yerlərdə neftin qiymətini salaraq rəqiblərini ya sövdələşərək "Standart Oyl" imperiyasına qoşulmağa məcbur edir, ya da onları biznesdən kənarlaşdırırdılar. Onlara kor pələnglər deyirdilər. Beləliklə, Rokfeller Amerikanın ən zəngin adamı oldu. Eyni zamanda o, ən çox nifrət doğuran insana çevrildi”. Hətta deyirlər ki, analar uşaqları sözə baxmayanda deyirdilər: “Bax ha, Rokfeller səni aparar!” Bundan əlavə Dəniel Erqinin yazdığı kimi, “Standart Oyl”un dəhşətli xəfiyyə xidməti var idi. Xəfiyyə xidmətinin nefti alıb satanlar və onu haradan əldə etdikləri barədə xücusi məlumat dosyesi var idi. Çoxları Rokfellerə nifrət edirdi, lakin o heç vaxt tənqidə cavab verməzdi. O, İda Tarbeli “Miss Tar-Barrel”, yəni “qır çəlləyi” adlandırardı. Rokfeller öz tərcümeyi-halında yazırdı: “Biz bir çox ölkədə, məsələn Çində, neft lapmaları tətbiq etmişik, biz ticarəti qəribə yerli ehtiyaclara uyğunlaşdırırdıq. Hər dəfə xaricdə uğur qazananda ölkəmizə milyonlarla dollar gətirirdik. Uğursuzluğumuz isə vətənimiz və xalqımız üçün itki demək idi”.\nRokfeller mənfəətli bir şirkəti idarə edirdi. Onun gəliri rəqiblərininkindən çox idi, çünki texniki cəhətdən daha yaxşı silahlanmışdı. O həmişə nə isə yaradırdı: milyonlarla insanı yüksək keyfiyyətli mallarla təmin edirdi, özü də ki, aşağı qiymətlərlə. Rokfeller həmişə deyirdi ki, qoy kasıbın da evində işıq olsun. Bəs, Rokfellerin şirkəti niyə “Standart Oyl” adlandırılırdı? O vaxtlar dünya bazarlarında parafin və ağ neftin müxtəlif növləri var idi. Onların əksəriyyəti, demək olar ki, aşağı keyfiyyətli idi və vaxtaşırı partlayışlara, yanğınlara, insan tələfatına səbəb olurdu. Bu, şox lazımlı, lakin eyni zamanda təhlükəli maddə idi. Rokfellerin isə satdığı lampa mayesi bu cür təhlükələrdən uzaq idi. Axşamlar lampanı yandıran adam əmin idi ki, sabaha sağ-salamat çıxacaq. Odur ki, Rokfellerin şirkətinin adı “Standart” idi. Beləliklə, 1879-cu ildə “Standart Oyl” şirkəti ABŞ-da neftayırma zavodlarının 90%, marketinqin isə 80%-nə malik idi.\nDünya bazarına nail olmaq üçün "Standart" Rusiya məhsuluna, eləcə də Hindistan bazarına böyük təsir göstərən “Birma Oyl” şirkətinə qarşı mübarizə aparırıdı. “Prayz” kitabının müəllifi Dəniel Erqin: "“Standart Oyl" hökumətdən daha varlı idi, olduqca qüdrətli hesab olunurdu. Deyirdilər ki, onlar rüşvəti sağa-sola paylayırlar. Hətta Pensilvaniyanın qanunvericiliyində dəyişikliklər etməyə çalışırdılar”.\nAydındır ki, ABŞ-ın və başqa ölkələrin neft sanayesi arasında olan məsafə bir gün azalmalı idi. 1861-ci ildə Rusiyanın siyasi-ictimai həyatında mühüm bir hadisə baş verdi. Doktor Mahmud İsmayılov: “Təbii ki, sənayenin inkişafı neftin əhəmiyyətini və ona olan marağı artırdı. Rusiya imperiyasının hələ ki, yeganə neft mənbəyi olan Bakıda yerli sahibkarlar, o vaxtın dili ilə desək neftxudalar və yeni bazarlar axtarışında olan xarici işgüzarlar peyda oldu. Neft uğrunda əsl mübarizə elə o vaxtlardan başlayır”.


Porşe yeni 911 Turbo S Exclusive seriyasını təqdim edib | Frame.az\nPorşe yeni 911 Turbo S Exclusive seriyasını təqdim edib\nAvtomobil 607 at gücündə mühərrik və sarı-qızılı rənglər ilə təchiz olunub. Şirkətin bildirdiyinə görə, bu limitli “iki qapı” 911 Turbo S modellərinin içində ən güclüsüdür.\n911 Turbo S Exclusive modelinə 3600 kub/sm, 607 at gücündə mühərrik quraşdırılmışdır. Xatırladaqki, standard Turbo S modellərində 26 at gücü daha azdır. 0-100 km sürətə çatmaq üçün cəmi 2.9 saniyə tələb olunur. Maksimal sürət 300 km, yanacaq sərfiyyatı isə şəhər daxili 100 km üçün 13 litr təşkil edir.\nModelin xarici görünüşü, qızılı rəng və üzərdindən karbon tipli qoşa xətt çəkilərək, sdandard modelə nəzərən , rəng olaraq fərqlənir desək daha düzgün olar. Daxili interyerində dəlikli dərinin altından qoşa qızılı xətt ilə, 18 istiqamətdə tənzimlənən oturacaqlar hazırlanmışdır. Tavan alkantara ilə örtülmüş və salon karbon dekorlar, qızılı rəngdə incə tikilişlər ilə təchiz olunmuşdur.\nKorpus yüngül titandan hazırlanmışdır. Həmçinin 911 Turbo S Exclusive modelinin dizaynında istifadə olunmuş materialların xronoqrafiyası alıcıya təqdim olunur. Cəmi 500 ədəd istehsal olunmağı planlaşdırılan 911 Turbo S Exclusive modelinin qiyməti, ilkin olaraq 300.000 dollar dəyərində qiymətləndirilmişdir.\nBaxış sayı: 3. 220\n← NETTY2017 Azərbaycan Milli İnternet Mükafatının qalibləri elan edildi\nUşaq sığınacağı Reinteqrasiya mərkəzinin balaca sakinləri Qobulandda →


Rusiyanin bas naziri: "ABS Rusiyaya qarsi tam hecmli ticaret muharibesine basladigini elan etdi" - Azadliq Xeber\nRusiyanin bas naziri: “ABS Rusiyaya qarsi tam hecmli ticaret muharibesine basladigini elan etdi”\nRusiyanın baş naziri: “ABŞ Rusiyaya qarşı tam həcmli ticarət müharibəsinə başladığını elan etdi”\n3 Avqust, 2017 11:12 xeber – “ABŞ yeni sanksiyalar haqda qanunu qəbul etməklə Rusiyaya qarşı tam həcmli ticarət müharibəsinə başladığını elan etdi”.“Report” BBC-yə istinadən xəbər verir ki, bunu Rusiyanın baş naziri Dmitri Medvedev “Facebook” səhifəsində yazıb. Rusiya hökumətinin başçısı sanksiyalar haqda qanuna münasibət bildirərək, yazıb: “Birincisi, ABŞ-ın yeni administrasiyası ilə münasibətlərin yaxşılaşacağına ümid öldü. İkincisi, Rusiyaya qarşı tam həcmli ticarət müharibəsi elan edildi. ABŞ siyasətçiləri Trampı təmiz məğlub etdilər. ABŞ prezidenti sanksiyanın qəbul edilməsinə şad deyil, bununla belə o, bunu imzalamaya da bilməzdi. Yeni sanksiyalar ilk növbədə Trampı yerində oturtdu. Qarşıda yeni yanaşmalar var. Son hədəf onu hakimiyyətdən uzaqlaşdırmaqdır. Sistemdən kənar oyunçu məhv edilməlidir”.Qeyd edək ki, avqustun 2-də ABŞ prezidenti İran, Rusiya və Şimali Koreyaya qarşı yeni sanksiyalar haqda qanun layihəsinin imzalayıb.Xatırladaq ki, iyulun 28-də ABŞ Senatı Rusiya, İran və Şimali Koreyaya qarşı “Sanksiyalar vasitəsilə ABŞ-ın düşmənlərinə qarşı mübarizə” haqqında qanunu qəbul edib. Konqresin səsvermə hüququ olan 435 üzvündən 419-u, Senatda isə 98 senator sənədin lehinə, eləcə də 3 konqresmen və 2 senator qanunun əleyhinə səs verib.Ümumilikdə, 184 səhifəlik sənədin yarısı Rusiyaya həsr edilib. Orada Moskvanın Ukraynadakı fəaliyyəti, ABŞ və başqa dövlətlərdə kibertəhlükəsizliyə ziyan vurulması və seçkilərin nəticələrinə təsir etməyə cəhd, Suriyadakı Bəşşar Əsəd rejimini dəstəkləməsi, korrupsiya, insan haqlarını pozması və başqa bu sayaq məsələlərlə bağlı əməlləri öz əksini tapıb. Sanksiya Rusiyanın neft-qaz və maliyyə sahələrini əhatə edir.


Əbil Həsən: "Günəşin ölümü"\nGünəşin ölməyinə sevinənlər də var idi, kədərlənənlər də. Sevinənlər kədərlənənlərdən çox idi. Kədərlənənlər meydanın bir küncündə oturub ağlayırdılar. Meydandakı əksəriyyət Günəşin ölməsini vecinə almayanlar, daha doğrusu, buna sevinənlər idi. Meydandan yayılan musiqi səsi bütün kəndə yayılırdı. Hamı deyib gülür, oxuyur, rəqs edirdi…\n– Günəş mənim nəyimə lazımdır ki? Onsuz da mən onun işığını görmürəm – deyə, kor Səlim dilləndi.\n– Bəs onun istisi? Bizim əkinimiz -biçinimiz necə olsun? Axı hər yer qaranlıq olacaq – deyərək, Pəri xala ağlayırdı.\n“Oğru Əhməd” onun üstünə qışqıraraq dedi:\n– Kəs səsini. Biz gündüz işləyə bilmirik. İşləməyə gecə rahatdır.\n– Düz deyirsən, biz qaranlıq istəyirik – deyib, Əsmər də üst paltarını soyunaraq, oynaya-oynaya meydana tərəf qaçdı.\nGünəş isə can verirdi. Belə nankorların qarşısında ölmək istəmirdi. O dağın arxasına düşərək öldü. Kənd qaranlığa qərq oldu. Göz-gözü görmürdü. Kənddə hamı sevinirdi. Meydanda atəşfəşanlıq başladı. Musiqinin səsi daha da artır, izdiham çoxalırdı.\nMeydanın bir küncündəki bir dəstə adamsa Günəşin ölməyinə ağlayırdılar. Çünki onları gözləyən aqibəti ruhu pozulmuş, musiqinin səsindən beyni dumanlanmış rəqs edənlərdən fərqli olaraq hiss edirdilər…


PhotoShop | -da bəyəndiyiniz şəkil ilə iPhone nişanları yaradın IPhone xəbərləri\nİndi sizə bu yeni videonu gətirirəm ki, nişanlarınızı ən çox bəyəndiyiniz şəkil ilə tənzimləməyi öyrənəsiniz.\nNişanın olması lazım olan ölçülər 60 x 60 pikseldir\nvə yuvarlaq düzbucaqlının çəkmə radiusu 10 px olmalıdır, zövqünüzə görə dəyişə bilərsiniz, istəsən və istəməsən əyilmə və rahatlama seçimin olacaq\nUnutmayın ki, bir nişanə yaratdıqda onu uyğunlaşdırmaq istədiyiniz tətbiqetmənin tam adını qoymalı və .png formatında saxlamalısınız.\nKran kranında istifadə etmək istədiyiniz halda hazırlanmış simvol budur\nMəqaləyə tam yol: İPhone xəbərləri » iPhone » Dərsliklər və təlimatlar » PhotoShop-da bəyəndiyiniz şəkil ilə iPhone nişanları yaradın\nBu, Photoshop-un hansı versiyası ilə edilir? Heç də pis deyil. Bizə lazım olanlar nişanların dəyişdirilməsi ilə bağlı kiçik bir təlimatdır. Hər halda, mənə ən çox ehtiyac duyduğum şey bu Photoshop-un hansı versiyasıdır ...\ntamam, nə qədər asan izah olunur, amma yaradılan nişan hara gedir ???\nkənarları yuvarlaq bir düzbucaqlıya vurduğumda içi qara rəngdə (ağ deyil) çıxır.\nfotoşəkilin görüntüsünü ötürəndə proqrama sürükləyirəm, lakin qovşaqlar çıxmır.\nÜmid edirəm kimsə mənə cavab verər, yarısı qalmışam.\nDaniel Jose deyib\nDaniel José'yə cavab verin\nSalam, video necə yaxşıdır? Mənimki qoymaq və montaj olduğunu görməmək\nməsələn əvvəl başqa bir tətbiqin olmadığını görmədim, məsələn mənimlə açıq olan simgesini whatsapları əvəz etdiyimi düşündüm, indi addımlarınızı izləyərək mina yaratmalı idim, tətbiqin altında görünən adı silməyim lazımdır, demək bu halda whatsapss Tətbiqimin adı ilə necə əvəz edə bilərəm?\nPirruza cavab ver\nWiFi Joker, hər hansı bir qorunan WiFi şəbəkəsinə qoşula bilərikmi?


Pulsuz yukle Prince of Persia for android üçün Android - EBooks Ərizə\nBoy: 2631 Kb\nPrince of Persia - Fars padşahı Sharaman ilə Nasaf küçələrində qəbul, gənc Dastan royalti arasında qədər artır və tez bir qüdrətli əsgər və şahzadə kimi onun yer qazanır. Qardaşları Garsiv və Tus plan döyüş strategiyaları kimi, bir casus Əlamuta Müqəddəs City Fars düşmən silah təchiz edilmişdir ki, söz göndərir. Öz əlinə məsələləri alaraq, Tus müqəddəs şəhərin bir hücum əmr və payız ilə Dastan gözəl Princess Tamina görür. King Sharaman qısa bir müddət sonra müəmmalı şəraitdə vəfat edib, Dastan onun qətli ittiham zaman, onun adı təmizləmək üçün bir harrowing missiya şahzadə ilə qaçır. Alamut'' s işğal arxasında əsl motivləri Tamina öyrənmək, Dastan zaman çox parça nəzarət edə bilərsiniz ki, bir mistik silah əsas güc pis çekip'' s sahəsi dayandırmaq üçün təhlükəli axtarmaq başlamaq lazımdır.\nŞərh Prince of Persia for android


İşıqlı mənzillər. Elektron rəqəmsal termotənzimləyicilər - BizimEmlak.Az\nBaş səhifə / Məqalələr / Maraqlı məqalələr / İşıqlı mənzillər. Elektron rəqəmsal termotənzimləyicilər\nTermotənzimləyicilər və termostatlar, temperatura həssas olan ilkin verici vasitəsi ilə ətraf mühitin temperaturunu təyin edərək əvvəlcədən nəzərdə tutulmuş(proqramlaşdırılmış) temperatur diapazonu daxilində ona qoşulmuş icra qurğusunu işə salaraq və ya söndürərək müəyyən nəticənin əldə edilməsinə imkan yaradır. Termotənzimləyicilər və termostatlar(funksional xüsusiyyətləri eyni olduqlarına görə gələcəkdə mətndə “ternostatlar” adlandırılacaq) müxtəlif quruluşa və konstruksiyalara malikdirlər. İlk termostatlar mexaniki qurğular şəklində istehsal edilirdilər.Bu konstruksiyaya malik termotənzimləyicilərin və termostatların bir qismi hal-hazırda da istehsal edilirlər. Elektron rəqəmsal termostatlardan fərqli olaraq mexaniki termostatlarda icraedici və temperatura həssas olan element eyni bir elementin üzərində qurulur. Mexaniki termostatlar bir çox mənfi xüsusiyyətlərə malikdirlər.Bunlara əsasən aşağıdakı xüsusiyyətlər aiddir:\n-temperatur ölçmə dəqiqliyi aşağıdır;\n-tez sıradan çıxır(uzun ömürlü deyil);\n-nəzarət edilən temperatur diapazonu kiçikdir və s.\nElektron rəqəmsal termostatlar isə onlardan fərqli olaraq daha geniş imkanlara malikdirlər.Aşağıda şək.3-də electron rəqəmsal termotənzimləyici qurğulardan biri göstərilmişdir.Əvvəlcə qurğunun xarici hissəsində yerləşən və onun işləməsində iştirak edən hissələrlə tanış olaq.\nŞək.3.Elektron rəqəmsal termostat.1-temperatura həssas elementin qoşulma yuvacıqları(“1” və “2”);2-soyuq temperaturu ölçmə zamanı közərən LED indikator;3-isti temperaturu ölçmə zamanı közərən LED indikator;4-Forenqeytlə ölçmə zamanı közərən LED indikator;5-4 ədəd 7seqmentli maye-kristal displey;6-“SET” proqramlaşdırma düyməsi;7-“Yuxarı” rəqəmləri artırma istiqaməti düyməsi;8-“Aşağı” rəqəmləri azaltma istiqaməti düyməsi;9-“L” və “N” şəbəkə gərginliyi üçün sıxaclı yuvacıqlar;10- “12”,”13” və”14” nömrələnmiş çıxışı idarəetmə üçün istifadə olunan relenin kontaktları.\nHər bir termostatın dəstinə mütləq 1 ədəd temperatura həssas olan element-ilkin verici daxil olmalıdır.Aşağıda şək.4-də temperatura həssas elementin xarici görünüşü göstərilmişdir.\nŞək.4. Temperatura həssas element. 1-termostata\nqoşulan naqil;2-temperatura həssas ilkin verici.\nTemperatura həssas elmentin naqilinin uzunluğunu istənilən miqdarda artırmaq olmaz. Bu zaman termostata göndərilən informasiya təhrif oluna bilər.\nŞək.3-də göstərilən termostat məişətdə istifadə edilən ən geniş yayılmış qurğulardan biri sayılır. Nəzərdən keçirdiyimiz qurğunun markası və istehsalçısı göstərilməmişdir. Bu tip qurğuların oxşar xüsusiyyətləri və oxşar işləmə prinsiplərini nəzərə alaraq onların ümumiləşdirilmiş formasının iş prinsipi və istismar qaydaları ilə tanış olacağıq.\nQurğunun texniki xarakteristikaları aşağıdakı şəkildədir:\n-şəbəkə gərginliyi -230v\n-şəbəkə tezliyi -50-60hz -enerji sərfiyyat gücü -5VA\n-istismar zamanı ətraf mühitin temperaturu 0;+50°C\n-qorunma dərəcəsi İP20 -displey 4ədəd 7seqmentli LED indikator\n-temperatura nəzarət diapazonu -60...+150°C(-76...+302°F)\n-buraxıla bilən xəta həddi ±1°C\n-istismar hündürlüyü 2000m-dən aşağı\nTermostatın “12”,”13” və “14” yuvacıqları çıxış relesinin kontaktlarıdır.Bir normal “açıq” və bir normal “bağlı” kontaktlardan ibarətdir.Kontaktların texniki xarakteristikaları aşağıdakı kimidir:\n-nominal gərginlik 220v\n-nominal cərəyan 8A\nkomutasiya(açma və qapama) ömru:\n-yüksüz 10000000 dəfə\n-yüklənmiş 100000 dəfə\nTermostatın elektrik dövrəsinə qoşulma sxemini nəzərdən keçirək.\nŞək.5.Termostatın elektrik dövrəsinə qoşulma sxemi.1-temperatura həssas element, 2-termostat,3-ventilyator,4-qızdırıcı,5-10A avtomat açar, 6-1A avtomat açar.\nTermostatlar satış zamanı “İstismar haqqında təlimat”vərəqəsi ilə dəstləşdirilirlər.\nƏgər Siz termostatlarla yaxından tanış deyilsinizsə bu zaman “İstismar haqqında təlimatı” olmayan termostatları əldə etməyin. Oxşar xüsusiyyətlərinə baxmayaraq hər bir termostatın “...təlimatlnda” elə bir incəliklər və ya tələblər ola bilər ki, istismar zamanı onlara əməl edilmədikdə xoşagəlməz hadisələr baş verə bilər. Şək.3-də gəstərilmiş termostatın elektrik dövrəsinə qoşulmasına və ən sadə üsulla istismar edilməsinə baxaq.\nTermostatı dövrəyə qoşmazdan əvvəl ona baxış keçirilir. Baxış zamanı termostatın gövdəsində çatların, qopmaların olmamasına, displeyin zədələnməməsinə, sıxaclı yuvacıqların detallarının yerində olmasına diqqət yetirmək lazımdır. Termostat atmosfer yağıntılarından və nəmişli havadan qorunmalıdır. Onu elektrik şitinin içərisində yerləşdirmək və DİN reykaya bərkitmək olar.\nTermostat yerləşən elektrik şitinə 1 ədəd 10A və 1 ədəd 1A avtomat açarlar quraşdırılır.Avtomatlar söndürülmüş vəziyyətə gətirilir. 1A-lik avtomat açarın çıxışından şəbəkə gərginliyi mis məftillə termostatın “L” yuvacığına birləşdirilir. “N” yuvaçığına sıfır xətti birləşdirilir.Bəzi termostatlarda şəbəkəyə qoşulma yuvacıqları“AC”, “~220”və ya “10”, “11” nömrələnmiş yuvacıqlar kimi göstərilə bilər.Termostatı şəbəkəyə qoşduqdan sonra onun yoxlanılmasını aparmaq olar. 1A avtomatı qısa müddətli açaraq termostatı nəzərdən keçiririk. Termostatın displeyi işıqlanaraq bizim anlamadığımız işarəni göstərəcəkdir. Bu işarə termostatın təlimatında göstərilmişdir. Müxtəlif termostatlarda bu işarə müxtəlif şəkildə ola bilər.Ancaq, son nəticədə eyni bir mesajı-həssas elementin qoşulmaması mesajını bildirir(Məs.:” ENDA ET 5411“ tipli termostatda “PFA” işarəsi işıqlanır).Bundan sonra 1A avtomat açarı söndürərək işi davam etdiririk. Termostatın “2” və “3” yuvacıqlarına həssas elmentn naqilinin sonluqlarını bərkidirik. Həssas elementin özünü nəzarət edəcəyimiz otaqda optimal hesab etdiyimiz nöqtədə quraşdırırıq.Bundan sonra 1A avtomat açarı işə salaraq termostatın işləməsini yoxlayırıq. Termostat şəbəkəyə qoşulan kimi onun displeyi işıqlanaraq müəyyən rəqəmləri göstərəcək. Bu rəqəmlər həssas elementin aldığı temperaturun səviyyəsini bildirir. Temperaturu göstərən rəqəm artaraq nəzarət aparılan otağın temperaturunun maksimum səviyyəsinə çataraq dayanacaq. Bu hal termostatın və həssas elementin normal işləməsini bildirəcək. 1A avtomat açarı söndürüb işi davam etdiririk. 10A avtomat açarın çıxışını mis məftillə termostatın “12” yuvacığını birləşdiririk. Gənc elektriklərimizə bir daha xəbərdarlıq etmək istəyirəm ki, termostatların rele çıxışları müxtəlif nömrələrə malik ola bilərlər.Hətta elə termostatlar vardır ki, onların çıxış relesi cəmi iki kontaktdan ibarət olur. Ona görə də termostatın təlimat vərəqəsinə diqqətlə baxın. Yuxarıda qeyd etdiyim kimi əksər termostatlarda rele çıxışının kontaktları şək.3-də göstərildiyi yerdə və ardıcıllıqda olurlar.\nŞək.5-də şərti olaraq termostatın çıxış qurğuları kimi ventilyator və elektrik qızdırıcısı istifadə edilmişdir. Elektrik qızdırıcısının bir kontaktını “13” yuvacığına, digər kontaktını isə sıfır xəttinə qoşuruq. Təhlükəsizlik tələblərinə əməl edərək elektrik qızdırıcısının metal gövdəsini torpaqlama xəttinə qoşuruq. Beləliklə elktrik sxemi işləməyə hazırdır. Əvvəlcə otağı hansı temperaturda saxlamağımızı təyin edək. Tutaq ki, bayırda havanın temperaturu soyuqdur(+10°C-dən aşağıdır). Qızdırıcı işləmədikdə otağın temperaturu +16°C-ə qədər qalxa bilir.Lakin, bu temperatur da soyuq hesab olunaraq bizi qane etmir. Qızdırıcını qoşmaqla otağın temperaturunu həddən çox qaldırmaq olar. Bizə lazım olan temperatur həddi hesab edək ki, +24°C-dir. Bunun üçün termostatı proqramlaşdırmaq lazımdır.\nTermostatın üz panelində “SET” yazılmış düyməni 2-3 saniyə müddətində sıxıb sonra buraxırıq. Əgər başqa hərəkət etməsək ekranda görünən rəqəm(otağın temperaturu) yoxa çıxaraq başqa bir rəqəm görsənəcəkdir. Biz müdaxilə etməsək qısa bir vaxt ərzində termostat proqramlaşdırma vəziyyətindən çıxaraq yenə də otağın temperaturunu göstərəcək. Bunu nəzərə alaraq “SET” düyməsini 2-3saniyə müddətində sıxaraq ekrandakı rəqəmi “Yuxarı” və ya “Aşağı” işarəli düymələrin köməyi ilə +24 rəqəminə çatdırırıq. Biz əməliyyatı qurtardıqdan sonra heç nəyə toxunmuruq. 1-2 saniyə ərzində termostat proqram vəziyyətindən çıxaraq yenə də otağın temperaturunu göstərəcək. Əgər otağın temperaturu aşağıdırsa o zaman “12” və “13” kontaktları qapanaraq elektrik qızdırıcısını işə salır.Temperatur yuxarıdırsa, kontaktlar açıq qalacaqlar.Tutaq ki, temperatur aşağıdır və qızdırıcı işə düşür. Otaqda temperatur qalxır. Bu temperatur biz proqramlaşdırdığımız həddə çatdıqda elektrik qızdırıcısı şəbəkədən ayrılır. Termostatın elektron bloku həssas elementdən aldığı məlumatı biz verdiymiz məlumatla tutuşduraraq çıxış relesinin “12” kontaktını digər iki kontaktların(“13” və “14”) birinə bağlayır, digərindən açır. Bizim halda “12” kontaktını “13” kontaktından açır və “12” kontaktını “14” kontaktına bağlayır.\nOtağın temperaturu bir müddətdən sonra aşağı düşür. Temperatur +23°C-ə düşdükdə “12” və “13”kontaktları yenidən birləşərək qızdırıcını işə salır və bu ardıcıllıqla otağın temperaturu tənzimlənir. Əgər soyuma prosesi çox gec gedirsə və otağın temperaturunu aşağı salmadan havasını dəyişmək lazım gələrsə, onda dövrəyə şək.5-də göstərildiyi kimi əlavə sorucu ventilyator qoşmaq olar. Ventilyatorun bir qütbünü termostatın “14” yuvacığına, digər qütbünü isə sıfır xəttinə qoşuruq. Burada da ventilyatorun metal gövdəsini torpaqlama xəttinə qoşuruq. İndi qızdırıcı elment açılan kimi dövrəyə ventilyator qoşulacaq.Ventilyator bayırın sərin havasını otağa vurararaq həm havanı təmizləyir, həm də temperaturu aşağı salır. Bu proses dövri olaraq davam edə bilər.\nYuxarıda göstərdiyimiz misal termostatlardan istifadə etməyin ən sadə üsullarını nümayiş etdirmək üçündür. Bu misalın sadə olmasına baxmayaraq aldığınız bilgi ilə Siz termostatlardan istifadə edərək sauna qızdırıcılarını, döşəməaltı elektrik qızdırıcılarını, soyutma qurğularını və s.qurğuları işə sala bilərsiniz. Sual doğuran bir məsələ odur ki, cəmi 8A cərəyan buraxa bilən rele kontaktlarlı iri, çox güc aparan elektrik qurğularını necə işə sala bilər ? Bunun üçün maqnit- buraxıcı kontaktorlardan istifadə edilir. Maqnit-buraxəcılarının maqnit dolağının gücü 12-80vt-dan yüxarı olmur.Ancaq, onların istifadə növlərindən asılı olaraq, onlar, məsələn aktiv və ya kiçik induktivlikli yükləmələrdə işçi kontaktlarından 12A-dən 63A kimi cərəyan keçirə bilərlər. Maqnit-buraxıcı kontaktorların maqnit dolaqlarını termostatın çıxış relesinin kontaktlarına qoşaraq müxtəlif gücə malik olan qurğuları işə salmaq olar. Aşağıda şək.6-da maqnit-buraxıcıdan istifadə edərək eyvan döşəməsində yerləşən, qarı əritmək üçün nəzərdə tutulan qızdırıcı məftilin termostatla idarə olunan elektrik dövrəsinə qoşulma sxemi göstərilmişdir. Şək.6.Döşəməaltı"Qızdırıcı məftilin" maqnit-buraxıcı vasitəsi ilə termostatla\nidarəetmə dövrəsinə qoşulma sxemi.1.Sıfır və torpaqlama xəttləri üçün\nsixaclı kontaktlar, 2.25 və 10A-lik avtomat açarlar,3.termostat, 4.maqnit- buraxıcı kontaktor,5.eyvan tavanında quraşdırılmış temperatura həssas\nelement,6.döşəməaltı qızdırıcı məftil.\nElektrik sxeminin iş prinsipi ilə tanış olaq.Təsəvvür edək ki, qış fəslində qar yağıntısı eyvanda yığılaraq Sizin eyvandan səmərəli istifadə etməyinizə mane olur. Bunun üçün eyvanda yığılmış qar təbəqəsini müntəzəm olaraq təmizləməlisiniz. Bu işi daha da asanlaşdırmaq olar. Bunun üçün yuxarıda göstərilən(şək.6) elektrik sxemini quraq. Binanın içərisində elektrik şitində\n1 ədəd 10A-lik, 1ədəd 25A-lik,1 ədəd termostat və 1ədəd maqnit-buraxıcı kontaktor quraşdırırıq.\nAdları çəkilən bütün elementləri DİN reykaya bərkidirik. Eyvanda döşəmənin (metlaxın) altında qızdırıcı məftili yerləşdiririk. Qızdırıcı məftilin bir ucu hermetik izolyasiya olunaraq döşəmə altında saxlanılır.Digər ucu isə otağın içərisində elə bir yerə çəkilir ki, elektrik şitində olan maqnit-buraxıcı kontaktorun(4) 1-nömrəli çıxışından, sıfır və torpaqlama xəttlərindən gələn məftilləri ona asanlıqla birləşdirmək mümkün olsun.\nEyvanda tavanda və ya qapının yuxarı hissəsində divarda temperatura həssas element yerləşdirilir. Temperatura həssas elementin çıxışındakı məftillərin ucu elektrik şitinin içərisində yerləşən termostatın 1 və 2 kontaktlarına birləşdirilir.Elektrik şitinin içərisində yerləşən 10A-lik\navtomat açarın çıxışı termostatın L qida gırışı və 12 nömrəli tərpənməz kontaktı ilə mis məftillə birləşdirilir.Termostatın N girişinə sıfır xətti birləşdirilir.Maqnit-buraxıcı kontaktorun elektromaqnit dolağına gərginlik A1 və A2 kontaktlarından verilir. Elektromaqnit dolağı termostat vasitəsi ilə idarə etmək üçün A2 kontaktını termostatın 14 kontaktı ilə birləşdiririk.\nMaqnit-buraxıcı kontaktor iki normal açıq kontakt qrupuna malik olaraq, onlardan 25A cərəyan buraxma gücünə malikdir.Normal açıq kontakt qrupunun 2 kontaktına 25A-lik avtomat açarın çıxışını və 1 kontaktına yuxarıda qeyd etdiyimiz kimi qızdırıcı məftilə bağlanmış mis məftilin digər ücünü birləşdiririk.\nBütün hazırlıqlar başa çatdıqdan sonra elektrik şəbəkəsi işə salınır. Termostatda heç bir proqram yığmadan sadə üsulla onun iş rejimini qururuq. “SET” düyməsini 2-3 saniyə ərzində sıxıb saxlayaraq ekrandakı rəqəmi aşağı salma düyməsini sıxaraq -5 dərəcə(şərti olaraq) göstərişinə gətiririk.Bayırda havanın temperaturu -5°C dərəcəyə çatdıqda termostatın 12 və 14\nkontaktları birləşərək maqnit-buraxıcının elktromaqnit dolağını işə salır, o da öz növbəsində 1 və 2 normal açıq kontaktları qapayaraq qızdırıcı məftili 25A-lik avtomat açara qoşur. Qızdırıcı məftil qızaraq eyvanın döşəməsini qızdırır.Bunun nəticəsində eyvanda yığılmış qar və buz kütlələri əriyərək su şəklində axıdılırlar.\nYuxarıda göstərilən misal şərti xarakter daşıyır.Ancaq, bu prinsip əsasında müxtəlif isitmə və ya soyutma güc qurğularını işə salmaq olar. Termostatlarla işləyən müxtəlif sxemləri misal göstərmək olar. Bir daha bildirmək istəyirəm ki, termostatın proqram təminatından istifadə etməklə onun istismar imkanlarını daha da genişləndirmək mümkündür. Hər bir istehsalçı öz məhsulu üçün münasib hesab etdiyi formada proqram təminatı yaradır.Məhz bu müxtəlifliyə görə hər hansı termostatın proqramla idarə edilməsindən danışmaq olmaz. Bir termostat növü üçün nəzərdə tutulmuş proqramlaşdırma üsulu digər termostatın istismarında yanlışlıq yarada bilər. Bunu nəzərə alaraq, bir daha bildirmək istəyirəm ki, istifadə etdiyiniz termostatın təlimat vərəqəsini əldə edin. Yuxarıda göstərilən qaydada, yəni sadə üsullarla termostatı işə salaraq müəyyən praktiki bilgilər əldə etdikdən sonra Siz, çox asanlıqla təlimatda göstərilən proqramlaşdırmadan istifadə edəcəksiniz.\nDigər misal kimi hamamlarda, mətbəxlərdə və otaqlarda döşəməaltı qızdırıcıları işə salmaq üçün istifadə edilən divar termostatlarından danışmaq olar.Bu termostatlar əvvəlki termostatdan fərqli olaraq elektrik şitində deyil, döşəməaltı qızdırıcı quraşdırılmış sahəyə yaxın olmaq şərti ilə idarə olunması münasib hesab edilən yerdə divara quraşdırılır.Aşağıda şək.7-də bu termostatın qabaq və arxa görünüşləri göstərilmişdir. Qabarit ölçüləri 85x85x36mm(təqribən “Clipsal” tipli elektrik açarının olçüsünə yaxın) olan bu termostatları istismar üçün əlverişli olan yerdə döşəmədən 80-150 sm məsafədə divara quraşdırmaq olar.Hər bir termostat temperatura həssas elementlə (ilkin verici) dəstləşdirilir. Temperatura həssas element, döşəmədə qızdırıcı element quraşdırılarkən onun iki ilgəyinin ortasında yerləşdirilməlidir.Həssas elementin birləşdirici məftili istiyə davamlı büzmə borunun içərisində olmaq şərti ilə termostat yerləşən elktrik qutusuna çəkilir.Termostat aşağıdakı texniki xarakteristikalara malikdir:\n-qida gərginliyi ~220-240v\n-şəbəkə tezliyi 50-60hz\n-nəzarət temperaturu +15°C-dən+30°C-dək\n-çıxış kontaktlarında nominal gərginlik ~230v\n- çıxış kontaktlarında maksimal cərəyan 16A\n- çıxış gücü 3450w\nYerləşdirmə tarixi: 27.12.2016


Bu gün Beynəlxalq Pələnglər Günüdür - AZƏRTAC – Azərbaycan Dövlət İnformasiya Agentliyi\nBeynəlxalq Pələnglər Günü bütün dünyada hər il iyulun 29-də qeyd olunur. Məqsəd bu heyvanların nəslinin kəsilməsinə və mühafizəsi probleminə ictimaiyyətin diqqətini cəlb etmək və əhalini məlumatlandırmaqdır. Bu bayram 2010-cu ildə Sankt-Peterburqda 13 dövlətin hökumət başçılarının iştirakı ilə pələnglərin qorunması məsələləri üzrə keçirilən beynəlxalq forumda təsis edilib.\nTəəssüf ki, vəhşi təbiətdə bu heyvanların sayı son yüzillikdə getdikcə azalır. Dünya Vəhşi Təbiət Fondunun məlumatına görə, XX əsrin əvvəllərində Yer üzündə təxminən 100 min pələng yaşayıb. 2014-cü ildə onların sayı 3 minədək azalıb və azalmaqda davam edir. Heyvanlar öz təbii yaşayış mühitinin 93 faizini itirib.\nBundan başqa, qeyri-leqal ticarət məqsədilə pələnglərin ovlanması onların sayının azalmasına səbəb olub. Bu heyvanlar bir sıra bölgələrdə - Yava və Bali adalarında (1960-1980-ci illərdə), Cənubi Qafqazda (1930-cu illərdə), Orta Asiyada (1960-cı illərdə) tamamilə məhv edilib. Hazırda təbiətin bu nadir canlılarının doqquz tanınmış yarımnövündən yalnız altısı qalıb.\nAZERTAG.AZ :Bu gün Beynəlxalq Pələnglər Günüdür


Avqustun 11-də növbəti imtahanlar keçiriləcək - itiQovaq.Az\nƏsas səhifə Cəmiyyət Avqustun 11-də növbəti imtahanlar keçiriləcək\nAvqustun 11-də növbəti imtahanlar keçiriləcək\n09.08.2021 15 Baxış\nDövlət İmtahan Mərkəzi avqustun 11-də növbəti imtahanlar keçirəcək.\nMərkəzdən verilən məlumata görə, ümumi (9 illik) orta təhsil səviyyəsi üzrə aşağıdakı imtahanların keçirilməsi nəzərdə tutulub.\n1. Əvvəlki illərin məzunları üçün orta ixtisas təhsili müəssisələrinə qəbul imtahanı;\n3. Qəbul imtahanını buraxılış imtahanında verdiyi dildən fərqli dil üzrə vermək istəyənlər üçün əlavə imtahan;\n4. İyun ayında keçirilən buraxılış imtahanlarında üzrlü səbəbdən iştirak edə bilməyən şagirdlər üçün buraxılış imtahanı;\nİmtahanlar saat 10:00-da başlanır və Bakı, Naxçıvan, Gəncə, Şəmkir, Sumqayıt, Abşeron, Mingəçevir, Şəki, Bərdə, Göyçay, Şirvan, Sabirabad, Lənkəran, Cəlilabad və Xaçmaz rayonlarında təşkil olunacaq.\nİmtahan keçirilən şəhər və rayonlarda ümumilikdə 53 imtahan binası, 892 imtahan zalı ayrılıb. İmtahanların idarə olunmasına 53 ümumi imtahan rəhbəri, 147 imtahan rəhbəri, 1098 nəzarətçi-müəllim, 106 buraxılış rejimi əməkdaşı (mühafizə), 53 bina nümayəndəsi ayrılıb.\nİmtahanlarda ümumilikdə 11 552 abituriyentin iştirakı nəzərdə tutulur.\nDövlət İmtahan Mərkəzi tərəfindən avqustun 11-də dövlət qulluğunda inzibati vəzifələrin B növünə (inzibati icraçı vəzifələr) aid olan BA və BB qruplarına uyğun olan vəzifələr üzrə dövlət qulluğuna qəbul olmaq üçün də test imtahanı keçiriləcək.\nİmtahan Bakı şəhərində təşkil olunacaq. İmtahanda iştirak etmək üçün ümumilikdə isə 1442 namizəd qeydiyyatdan keçib.\nİmtahan bütün binalarda eyni vaxtda – saat 10:00-da başlanır. Saat 09:45-dən sonra gələn namizədlər imtahana buraxılmır.\nİmtahanın keçirilməsi üçün 6 bina, 132 zal, 6 ümumi imtahan rəhbəri, 15 imtahan rəhbəri, 127 nəzarətçi‑müəllim, 12 buraxılış rejimi əməkdaşı ayrılıb.


ASK-nın Çindəki nümayəndəsi: “Şuşanı rus dilində də brend etmişik” Ayna.az\nVaqif Mirişov: “Çindən Azərbaycana 2500 dollara gəlib çıxan mal yeni Bakı-Sian xətti ilə 1300 dollara çatır”\nAzərbaycan Sahibkarlar Konfederasiyasının Çin Xalq Respublikasındakı nümayəndəsi Vaqif Mirişovun bu ölkədə “Made in Azerbaijan” brendinin tanıdılması və bazarda layiqli yer tutmasında xüsusi əməyi var. V.Mirişov həmçinin Qarabağ, Şuşa, Xarı Bülbül brendlərinin mənfur qonşularımızın əlinə keçməsinin qarsısını alaraq, onları brendləşdirib. Beləliklə, ermənilər qondarma “Şuşi” adı ilə belə Çin bazarına girə bilməzlər. Bu fəaliyyətinə görə Azərbaycan Sahibkarlar Konfederasiyası Vaqif Mirişovu “Fəxri Fərman”la təltif edib.\nAYNA V.Mirişovla müsahibəni təqdim edir:\n– Bəzi ölkələrdə artıq sərhədlər qismən də olsa açılmağa başlayır. Çinə biznes səfərlərinin də yaxın vaxtlarda bərpa olunması gözlənilir. Hazırda Azərbaycandan Çinə nə ixrac edirik, Çində daha çox hansı məhsullarımız alıcı tapa bilib?\n– Pandemiya vaxtı Çində demək olar ki, hər yer, o cümlədən sərhədlər bağlandı. Amma Azərbaycan və Çin əlaqələri yüksək səviyyədə olduğuna görə ölkəmizdən gedən, yaxud Çindən gələn yüklər dayanmadı. Həmçinin Azərbaycan artıq Çin bazarında öz brendlərilə fəal şəkildə iştirak edir. Qarabağ, Xarı Bülbül, Şuşa, Babək adlarını ingilis, rus və Azərbaycan dillərində brend eləmişik. Yəni o adlarla başqa biznes bazara girə biməz. Məsələn, Şuşanı rus dilində də brend eləmişəm. Onlar gedib Şuşanı “Şuşi” adı ilə belə brendləşdirə bilməzlər. Çin heroqrifləri bircə “i” hərfini dəyişərək yeni ad yaratmağa imkan vermir. Azərbaycanın diplomatik nümayəndəliyi də Çində daha çox aktivdir və brendləşmədəki fəaliyyətimə yüksək qiymət veriblər. Ümumiyyətlə, Azərbaycandan olan nümayəndələrin iştirak etdiyi məclislərə ermənilər yaxın gələ bilmirlər, çünki öz yalanlarını danışa bilməyəcəklərindən çəkinirlər.\n– Azərbaycana maraq necədir, xüsusən də Çin iş adamları ölkəmizə investisiya yatırmaq barədə Sizə müraciət edirlərmi?\n– Bəli, Çindən bura gəlmək istəyən iş adamları həddindən artıq çoxdur. Artıq onların Azərbaycanda hansı işləri görə biləcəyi, hansı sahələr üzrə zavodlar aça biləcəyi imkanları araşdırılıb. Azərbaycanda əsasən inşaat materiallarının istehsalına üstünlük verirlər. Eyni zamanda qonşu bazarlara çıxmaq üçün Azərbaycanı mərkəzi baza qismində dəyərləndirirlər.\n– Əslində ölkəmizdə mərkəzi bazanın yaradılması təklifi kifayət qədər ağlabatandır. Məsələn mebel istehsalını götürsək, Türkiyə, Gürcüstan, Ermənistan istehsal üçün materialları və bəzi hissələri tam olaraq Çindən alır. Bu baxımdan Azərbaycan yeni logistika imkanları qazanacaq…\n– Bəli, bizim fikrimiz odur ki, Azərbaycanda baza yaradılsın və buradan mallar bütün qonşu dövlətlərin bazarına məhz bizim sahibkarların xətti ilə getsin.\n– Vaqif müəllim, Siz hal-hazırda hava yolu vasitəsilə idxal-ixrac əməliyyatları edirsiniz? Qədim İpək Yolunun üzərində qurulan yeni xəttə görə, yüklərin 12-14 günə Çinə çatdırılması mümkündür. Bu xəttdən istifadə etməyi planlaşdırırsınızmı?\n– Biz hal-hazırda gəmi vasitəsilə idxal-ixrac əməliyyatlarını həyata keçiririk. Bakı-Sian xətti açılıb və bu xətt 14-15 günə malların ölkəmizə gətirilməsinə imkan verir. Qismət olsa, biz də artıq malları Bakı-Sian xətti ilə vurmaq istəyirik. Həm ucuz başa gəlir, həm də daha tez çatır.\n– Tarif baxımından nə qədər sərfəlidir?\n– Deməli, Çindən Azərbaycana 2500 dollara gəlib çıxan mal yeni Bakı-Sian xətti ilə 1300 dollara çatır. Üstəlik, dəniz yolu ilə 45 günə gələn yükün Bakı-Sian xətti ilə daşınması cəmi 14-15 gün vaxt aparır. Xoşbəxtik ki, möhtərəm Ali Baş Komandanımızın rəhbərliyilə torpaqlarımız işğaldan azad olundu. Hazırda Zəngəzur dəhlizinin açılması ilə bağlı ciddi şəkildə işlər aparılır. Bu dəhlizin açılması Bakı-Sian xəttinin səmərəliliyini daha da yüksəldəcək.\n– Növbəti sualım təhsil ilə bağlıdır. Necə edək ki, Azərbaycandan Çinə təhsil almağa gedən tələbələrin sayı artsın? Çünki, gələcəkdə iqtisadi cəhətdən Çin dilini bilən mütəxəssislərə ehtiyac artacaq, məlumdur ki, gələcək iqtisadiyyat Çinlə bağlıdır.\n– Tamamilə doğrudur. Gələcəklə bağlı proqnozlar göstərir ki, Çində iqtisadiyyat daha sürətlə inkişaf edəcək. Bütün dünya ölkələrində Çin dilini öyrənməyə üstünlük verirlər. Məlumdur ki, Avropa ölkələrində əmək qabiliyyətli insanların yüklülüyü yaşlı insanların sayını keçib. Digər ölkələrdən gələn miqrantlar da əmək bazarına təsir edir. Genişlənən bazar Çin bazarıdır, amma bizimkilər daha çox Avropa bazarına üz tutur. Avropa artıq öz bazarlarına deyil, Çinə, Hindistana investisiya edir. Beynəlxalq bizneslə əlaqədar hesabatlara baxsaq, biznesmenlərin böyük əksəriyyəti pulunu Çindən qazanır. Bu isə onu göstərir ki, Çində həm işçi qüvvəsi, həm də mütəxəssislər çoxalır. Nəticə çıxarmalıyıq ki, biz onların mədəniyyətini, dilini öyrənməliyik və bu sahədə bizim təhsil sistemi də fəal olmalıdır. Müqayisə üçün deyim ki, Gürcüstan şirkətləri Çində çox aktivdirlər, böyük şərab evlərinə malikdirlər. Həmin ticarət evlərində gürcü mütəxəssislər özləri çin dilində danışır və öz ölkələrinin təbliğatını daha düzgün aparırlar. Biz isə məcbur olub çinlini götürürük, həmin şəxs də bizi özümüz kimi tanıya, sevə bilməz axı. Bu isə əlbəttə aparılan təbliğatın səviyyəsinə təsir edir. Gələcəyi düşünək, Şuşada, Qarabağda turizm yerləri açılanda bizdə çin dilində bilənlərin çatışmazlığı yaranacaq. Hesab edirəm ki, bununla bağlı indidən fəaliyyətimizi artırmalıyıq.\n– Sahibkarlarımız üçün maraqlı ola biləcək bir məlumatı Sizdən eşitmək istərdik. Çin bazarı üçün hansı məhsullarımız maraqlıdır?\n– Bu gün şərablarımız Çin bazarında məşhurlaşır. Ümumiyyətlə, spirtli içkilər bazarı çox böyükdür. Eyni zamanda nardan hazırlanan məhsullarımız artıq məşhurlaşır. Qeyd edim ki, bu gün dünyada, o cümlədən Çində orqanik məhsullara böyük tələbat yaranıb. Ona görə də bu məhsullarımızla bazara girmək daha asan ola bilər. Bu məsələlərdə Azərbaycan Sahibkarlar Konfederasiyasının nümayəndəsi kimi sahibkarlarımıza dəstək verməyə hazırıq.\nMüəllif: Ayna.az 5 May 2021 13:36\n5 May 13:36 Cəmiyyət


“Azərbaycanda Kəmaləddin, Ziya, Cahangir xanlığı var” - Müsahibə - VHPVHP\n“Sabir Rüstəmxanlı sədrlikdən bir az tez getsəydi, daha yaxşı olardı”\nVətəndaş Həmrəyliyi Partiyasının beynəlxalq ictimai siyasi əlaqələr şöbəsinin müdiri, siyasi şurasının üzvü Arif İsmayılbəylinin “Qafqazinfo”ya müsahibəsi\n– Azərbaycandakı hazırkı ictimai-siyasi situasiyanı necə qiymətləndirirsiniz?\n– Azərbaycanın ictimai-siyasi vəziyyətinin hazırkı reallığından bəhs edərkən qeyd etmək lazımdır ki, bu, hardasa bu vəziyyət anormal cəmiyyətlərdə rast gəlinən ictimai-siyasi vəziyyətdir. Azərbaycan dünyanın bir parçası olsa da burda gedən proseslər dünya ölkələrindəkilərdən bir az fərqlidir. O mənada fərqlidir ki, burada proseslər dünyanın inkişaf etmiş ölkələri, bura ABŞ və Avropa ölkələri birbaşa daxildir, o cümlədən inkişaf etməkdə olan ölkələr deyirlər o siyahıya bizim Azərbaycan da daxildir. Ancaq, Azərbaycanda bu gün siyasi vəziyyət heç də aydın deyil. Azərbaycanda hakimiyyətdə olan, özünü partiya adlandıran ictimai qurum var ki, həmin rejimin adını mən nə qədər müxtəlif adlara rast gəlsəm də bunun adını mən özüm də tapa bilmirəm. Biri deyir diktatura rejimidir, biri deyir avtoritar rejimdir, ancaq mən ona bir ad tapa bilmirəm, ciddi şəkildə deyim. Onu bilirəm ki, bu rejim, hazırda Azərbaycanda olan vəziyyət feodalizmdən bir az vəhşi kapitalimzə doğru inkişaf etmiş bir rejim fəaliyyət göstərir.\n– Dediyiniz vəhşi kapitalizmin yaranmasına səbəb nədir?\n– Birinci növbədə Azərbaycanda ciddi müxalifətin olmaması buna səbəb olub. Azərbaycanda sosializimdən kapitalizimə keçid dövründə, yəni bazar iqtisadiyyatına keçid dövründə müxalifətin normal fəaliyyət göstərə bilməməsi bir başa şərait yaratdı ki, bizdə vəhşi kapitalizmə keçid yarandı. Bu günə qədər davam edən proseslər bir daha sübut etdi ki, normal müxalifət formalaşa bilmədi, formalaşmış normal müxalifət parçalandı və müəyyən bir qrup – hakimiyyəti üsyanla ələ keçirmiş qrup, 1993-cü ilin Gəncə üsyanı şəklində hakimiyyəti ələ keçirmiş qrup, Azərbaycanda vəhşi kapitalizmin əsasını qoymağa başladı. Hazırda Azərbaycanda vəziyyət necədir? Bəziləri bunu vaxtilə mövcud olmuş xanlıqlara bənzədir. Bakı xanlığı, Quba xanlığı, Şəki xanlığı və s. bu gün o istiqamətdə yox, deyilər şəxslərin adları ilə xanlıqlar mövcuddur. Kəmaləddin xanlığı var, Ziya xanlığı var, Cahangir xanlığı var. Ancaq mən bunları belə adlandırmazdım. Əşirətləri kürdlərə aid eləsələr də mən deyərəm ki, bunlar artıq əşirət başçılarıdır. Artıq bunların yığdıqları komandalar böyük bir əşirətdir. Çünki əşirətdə qohum-əqraba yığılır. Ağalar var, bir də ağaların sözlərini yerinə yetirməyə məhkum olunmuş digər insanlar var.\n– Qeyd etdiniz ki, ölkədə ciddi müxalifətin olmaması vəhşi kapitalizmə gətirib çıxardı. Amma, hazırda müxalifət İctimai Palata (İP) adlı qurum ətrafında birləşməyə çalışır. İP-nı, onun ümumi fəaliyyətini necə qiymətləndirirsiniz?\n– İctimai Palatanın hazırda 400-ə yaxın üzvü var. Bu 400-ə yaxın üzvün yarısı ümumiyyətlə siyasi həyatda heç bir rol oynamamış adamlardan ibarətdir. Deputatlığa namizədlik vermiş ziyalılardır və onlar heç vaxt siyasi prosesə qoşulmayan adamlardır. Deyirlər ki meydanlara niyə adamlar çıxmır. Çünki həmin adamlar tək-tək adamlardır ki, İP-ya daxil olublar. Adətən hansısa tanınmış ziyalı siyasi partiyaya daxil olanda öz arxası ilə 100-200 nəfəri də həmin siyasi quruma gətirirdi və istər istəməz siyasi partiyalar formalaşanda ciddi bir qüvvəyə çevrilirdi ki, bir nəfər gələndə heç olmasa 10 nəfər arxasınca gəlirdi. Bu gün İP-nlın formalaşması məntiqi baxımdan siyasi partiya kimi formalaşmayıb. O, qeyri-qanuni keçirilmiş seçkiyə, seçkilərin yenidən keçilməsi tələbi ilə yaradıldı. Mən özüm də Vətəndaş Həmrəyliyi Partiyasının (VHP) üzvü olmaqla yanaşı, həm də İctimai Palatanın üzvüyəm. Yəni, İp-da əsas qüvvələr – daha doğrusu diqtə edən qüvvələr var və o bizlər deyilik. Müxalifət cəbhəsində o qədər boşluq yaranıb ki, İP ciddi siyasi qurum kimi gözə görsənir. Əslində digər bir qurum, məsələn VHP həm say baxımından, həm də potensial baxımından bir az aktivləşsə İP onun yanında heç də görsənməz. Yaxud da Müsavat Partiyası kənara çəkilib, tək aktivləşməyə başlasa, yaxud AXCP, yaxud digərləri, aktivləşsə, İP gözə görünməz. Demək istədiyim odur ki, İP Azərbaycan siyasi mühitində nəyəsə təsir etmək gücünə malik deyil. Qəzetlərdə, internet səhifələrində bildirilir ki, İP iqtidara alternativdir. Qətiyyən belə şey yoxdur, ola da bilməz. Etibar yoxdur.\nBu gün bir qrup gənc var, onlar da İP-ya yox, müstəqil şəkildə, onlar İP-dan əvvəl meydana çıxdılar, ilk addımlarını atdılar, etiraz dalağalarını oyatdılar. Təkcə 11 mart aksiyası yox, onların internetdəki fəaliyyətləri, onların müxtəlif layihələrlə cəmiyyətə mesaj göndərmələri, mən onları alqışlayıram, mən hətta gözləmədiyim halda onlar meydana çıxdılar, sözlərini deməyə başladılar. Bir də ki, gənclərin fəaliyyəti İP-nın fəaliyyətindən daha güclü effekt verirdi, vermək üzrə idi. Əgər, İP mitinqlərə çıxmasaydı gənclərin qaldırdığı iddialar iqtidarı geri çəkilməyə məcbur edəcəkdi. İqtidar gənclərin iddiasından geri çəkilmişdi, İP-nın iddiasından yox. Yadınıza salın ki, Misir inqilabını gənclər etmişdi, iqtidar da onu çox gözəl bilirdi. Mübarəki gənclərin “Facebook” sosial şəbəkləsindəki fəaliyyəti devirdi. Diogər ölkələrdə də həmin məsələləri gənclər başlamışdı. İqtidar da həmin müddətdə bizim gənclərdən qorxuya düşmüşdü, İP-ya yığılmış həmin kişilərdən qorxuya düşməmişdi. O bilirdi ki, onlarla rəqabət aparıb, onları udacaq. Xalqın da hansı vəziyyətdə olduğunu çox gözəl bilirdi.\n– Onda belə çıxır ki, İP-nın mitinqləri mənasızdır…\n– İP yalnız o vaxt mitinqlərə gedə bilər ki, İP hərəkat formasında olsun, hərəkətverici qüvvəsi olsun. İP hansı mitinqə gedir? Mitinqə çağırış edir. İP mitinq eləmir, yalnız aprelin 2-də cəhd etdi, ondan sonrakılar hamısı çağırış formasında olan, mitinq adı ilə mitinq etdi. O, mitinq deyildi. Mitinqdə ən azı min nəfər, 2 min, 5 min, 10 min nəfər olanda ona mitinq deyilir. Onda liderlər də meydana çıxır. O keçirilən mitinqlərin heç bir əhəmiyyəti olmayıb, əksinə bəlkə də iqtidar bir neçə islahat edərdi, dövlət başçısı da çıxış edib, demişdi ki, korrupsiya və rüşvətxorluğa qarşı mübarizə aparmaq lazımdır. İP-nın mitinqlərindən sonra o da dayandırıldı, bütün islahatların hamısı dayandırıldı.\n– Əks effekt verdi…\n– Əlbəttə, tam əks effekt verdi, 180 dərəcə.\n– Bəs İP hansı yolu tutmalıdır ki, fəaliyyəti düzgün effekt versin?\n– Onun hansı yol tutacağına məndə qəti inam qalmayıb. İnanmıram ki, o gələcəkdə hansısa effektiv bir şərait yaradar, azərbaycanlılar onun xətti ilə nəyəsə nail ola bilərlər. Onun üzvü olsam da mənə inandırıcı görsənmir. Yalnız Azərbaycanda tanınmış, qəbul olunmuş, real gücə malik olan siyasi partiyaların koordinasiyası yaradılmalıdır, İP qəbul eləsə də, eləməsə də. İctimai Palatada kifayət qədər siyasi xadimlər var. İsa Qəmbər də siyasi xadimdir, Əli Kərimli də siyasi xadimdir. Onlar Azərbaycan siyasətində tanınmış siyasi liderlərdir. Digərləri də var onların içərisində, ancaq buna baxmayaraq onlar real müxalifətin kənarda qalan qüvvələri olmasa İP Azərbaycan kimi dövlətdə heç nəyə nail ola bilməz.\n– İctimai Palatanın üzvləri sırasında sizin kimi İP-nın perspektivinin olmadığını düşünənlər var ki, istefa veriblər. Sizin istefa verməməyinizin səbəbi nədir?\n– Bu gün VHP-nin hakimiyyətə gəlmək şansı yoxdur, bu o demək deyil ki, mən VHP-çi ola bilmərəm. Hazırkı durumda VHP-nin hakimiyyətə gəlmək şansı o qədər yüksək deyil. Yəni, prezidentliyi qazanmaq üçün hər hansı siyasi partiya mübarizə aparmalıdır, VHP-nin şansı o səviyyədə deyil. O demək deyil ki, buna görə mən də istefa verib getməliyəm. Mən belə düşünürəm ki, Azərbaycan cəmiyyətində xalqın xeyrinə addım atan hər hansı bir qurum varsa, mən həmin qurumda təmsil olunmaq istərdim. Mən o istiqamətdə İP-da varam ki, İP az da olsa Azərbaycan xalqının indiki vəhşi kapitalistlərdən qorunmaq üçün real bir qurumdur. Düzdür, bunu aradan götürməyə gücü çatmaz hazırkı durumda yetərli deyil. Ola bilər ki, situasiyalar tamam dəyişsin, Azərbaycanda İctimai Palata adı ilə ya da başqa bir adla yeni formatda ciddi siyasi qurumlar ortaya çıxsın və nə isə əldə edə bilsinlər. Biz çox güman ki, həmin qurumlarda təmsil olunmaqdan qətiyyən çəkinməyəcəyik. Yəni, mən İctimai Palatanı o istiqamətdə qiymətləndirirəm ki, o yarandan bu günə qədər öz fəaliyyətində xalqın tərəfində durmaqla, düzdür ciddi islahatlara nail olmasa da, xalqı əzməkdən az-çox qurtara bildi. Bu gün hər bir müxalifətçinin mövcudluğu, cəmiyyətdə qəbul olunması, tanınması ətrafdakı digər iqtidar nümayəndəsinin xalqı əzməsinin qarşısını alır. Bu gün müxalifət ancaq xalqı qoruyur. Düzdür, iqtidar deyir ki, xalqı mən özüm qoruyuram, əksinə iqtidarın əlində olsa xalqı məhv edəcək. Müxalifət zəiflədikcə iqtidar güclənir, xalqı məhv etməyə çalışır. Xalq necə məhv edilir? Onun əlindən bütün hüquqlar alınır, əmlak hüququ əlindən alınır, insan hüququ əlindən alınır. Axırıncı aparılan müşahidələr də onu göstərir ki, Azərbaycan ən çox insan haqları pozulmuş, ən çox korrupsiyalaşmış, ən çox haqsız dövlətə çevrilmiş hökumətdir.\n– Sabir Rüstəmxanlı açıqlamasında bildirib ki, partiyanın qurultayında sədrlikdən gedəcək. Sabir Rüstəmxanlıdan sonra partiyanı necə təsəvvür edirsiniz?\n– Bir az tez getsəydi, daha yaxşı olardı. Mən belə düşünürəm ki, Sabir Rüstəmxanlı prezidentliyə iddia etmirsə tez getməlidir. Parlamentdə də artıq 4-cü dəfə seçilib. O çox güman ki, gələcəkdə daha çox ciddi siyasi iddialarla məşğul olmayacaq. Getsəydi, cavanlarımız var, onlar gələrdi partiya rəhbərliyinə, bəlkə partiyanın taktiki xətti də, siyasi istiqaməti də dəyişərdi. Mən bunu çəkinmədən deyirəm. Nə qədər vaxtdırsa, özü burada ola-ola həmin qüvvələri formalaşdırsın, ortaya qoysun, sonra Sabir Rüstəmxanlı gedəndən sonra dağınıq vəziyyətdə qalmasın. Əgər Sabir Rüstəmxanlı özünün yaratdığı partiyanın gələcəkdə Azərbaycan cəmiyyətinə daha real təsir etmək gücünə malik olmasını istəyirsə, heç kim onun getməsini istəmir, burada rəhbərliyini, ağsaqqallığını davam etdirsin, gedəndən sonra da davam etdirsin, demirəm lider kimi, ağsaqqal kimi davam etdirsin. Partiyanın ictimai rəydəki vəziyyətini stabilləşdirmək üçün təcili istefalara hazırlaşmaq lazımdır. Əgər biz bunu edə bilməsək açıq şəkildə uçuruma gedəcəyik. Düzdür, bizim potensial imkanlarımız var, gənclərimiz var, üzvlərimizin sayına görə digər partiyalardan heç də passiv deyilik, ancaq aktiv də deyilik. Bu gün Azərbaycan cəmiyyətində xalqın müəyyən haqları iqtidar tərəfindən tapdanıb, məsələn VHP buna etiraz əlaməti olaraq ayağa durmalıdır və ictimai rəyə təsir etməlidir. O real gücümüz varmı bizim? Biz o real gücü əldə etmək üçün gərək bir neçə aylarla işləyək. Hazırda, birbaşa real gücümüz yoxdur. Ona görə də mən məsləhət görərdim ki, çox istədiyim, 20-30 illik dostum kimi komandanın gələcək komandasını istəyirsə, orada kimlərin təmsil olunmağından asılı olmayaraq heç olmasa öz ideyaları istiqamətində hərəkət eləsin. Mən demirəm kənardan adam gətirək, bizim kənardan adam gətirməyə ehtiyacımız yoxdur, partiyada kifayət qədər potensial var.\n– Partiya daxilində sədrliyə namizədlər varmı?\n– Mən onların adını açıqlamaq istəmirəm. Çox güman ki, partiyanı idarə etmək gücündə olan kifayət qədər gənc var. Düzdür maliyyə baxımından çətin olacaq, çox çətin olacaq. Amma, bu formada idarə etməyi hamı biləcək, indiki formada idarə etməyə nə var ki? Mən demirəm Sabir Rüstəmxanlı qocadır. Xeyr, Heydər Əliyev 70 yaşından sonra prezident oldu. Ancaq mən hiss edirəm ki, o, gələcək həyatını yaradıcılığa sərf etmək istəyir. Son zamanlar hiss edirəm ki, yazı yazanda o daha çox zövq alır, nəinki siyasətlə məşğul olanda. O yazını daha iştahla yazır.\n– Partiyada İctimai Palataya üzv olduğunuza görə hansısa təzyiqlə üzləşmirsiniz?\n– Qətiyyən. Özümlə bağlı deyə bilərəm ki, heç vaxt belə söhbət olmayıb. Biz ora gedəndə VHP-ni tərk edib getmirik. Biz ora VHP-nin ab-havasını aparırıq. İctimai Palatada da vətəndaş birliyinə ehtiyac var. Biz öz mövqeyimizi orada bildiririk, düzdür bizim məqsədimiz birbaşa VHP-nin ideologiyasını ora aparmaq deyil, biz özümüzün burada ifadə edə bilmədiyimiz fikirlərimizi orada söyləmək imkanına malikik. Orada tribunamız daha geniş olur, o mənada ki, demirəm VHP-də tribunanın qarşısını alır, əksinə tam azadlıqdır. Orada əlavə mövqe, VHP-dən kənar münasibətlər hökm sürür. Biz tam aktiv deyilik. Orada Koordinasiya Şurasında təmsil olunmuruq, oradakı partiya üzvlərinin sayı da çox deyil, İP-da cəmi 10-a qədər partiya üzvümüz təmsil olunur.\n– Qeyd etdiniz ki, İctimai Palatanın perspektivini görmürsünüz. Bəs müxalifətin birliyini necə görürsünüz?\n– Mən müxalifətin birliyini bayaq qeyd elədim. Facebook-da çıxışımda da, İP-nın təcili buraxılmasını istəmişdim. Azərbaycan cəmiyyətinin ona çox ciddi ehtiyacı var ki, Azərbaycanda az çox formalaşmış gənclərə həvalə olunmuş partiyaların rəhbərləri cəmləşsinlər, ciddi siyasi qurumun əsasını qoysunlar. Məsələn 8 nəfərlik bit təşkilat yaradılır, sonra onun 5-10 nəfəri 80 nəfər edir. Sonra həmin 80 nəfər bir həftə, bir aydan sonra hərəsi 100 nəfəri yığanda bu artıq 8 minə yaxın adam edir. İP 4 aydır mövcuddur, sayı 400 nəfəri keçə bilmir. Prosesi düzgün aparmayanda məğlubiyyətə düçar olursan. Mən dmeirəm İP tam məğlub vəziyyətdədir, yox, İP var…\n– Amma, qalib də deyil…\n– Qalib olma ehtimalı sıfıra bərabərdir. İp 20 ilə yaxın müddətdə formalaşmış, yumruğu vurmağa hazır olan qüvvənin, real gücün qarşısında o, çox zəifdir. Mən hesab edirəm ki, hazırda orada olanların da iştirakı ilə başqa bir qurum yaradılmalıdır. Bu qurumu yaradan VHP olsa daha yaxşı olar. Mən demirəm çıxsın, iqtidarı devirsin, yox. Başa-baş mübarizə aparsın, desin ki, sən buranı oğurlayırsan, bu olmaz. Heç olmasa bu sözləri bunlara deyə bilən, bunun arxasında dayanıb tələb edə bilən olsun. Bax, o mənada istəyirəm ki, Azərbaycanda ciddi siyasi müxalif rejim yaransın. O, İP ola bilməz. Hazırda mən o insanları çox istəsəm də bu qurumun Azərbaycanda hakimiyyətə ciddi müxalifət olacağına inanmıram. Mümkün deyil inanmaq, çünki real güc göz qabağındadır. Bundan ötrü bütün partiyaların rəhbərləri bir araya gəlməli, əvvəlki umu-küsüləri kənara qoymalı və müəyyən stol arxasında oturub danışıqlara getməlidirlər. Əks təqdirdə Azərbaycan xalqının taleyi sual altındadır. Bizim Qarabağ kimi ağrılı problemimizin həlli vətəndaş həmrəyliyi olmadan qeyri-mümkündür. Əgər sabah müharibə başlasa, müxalifətlə iqtidar müharibəyə düşmən vəziyyətində gedərsə, oradan nə əldə edə biləcək? Bizim onsuz da düşmənizmi çoxdur. Bir yandan İran, o biri yandan Rusiya. Ermənistan da torpağımızı işğal edib. Xəzər vasitəsilə qonşu olduğumuz türk dövlətləri var, onlar da Qarabağla bağlı bir kəlmə də dillərinə gətirmirlər. Hamı deyir ki, biz istəyirik ki, torpaqlar müharibəsiz alınsın. Müharibəyə alınan torpağı müharibəsiz kim verər?\n– Onda siz məsələnin həllini müharibədə görürsünüz…\n– Başqa çıxış yolu yoxdur. Ya beynəlxalq aləm tam bizim tərəfimizdə olmalıdır. Yəni, bizim o istiqamətdə arxamızda duran real gücümüz, qüvvəmiz olmalıdır. Mən inanmıram son vaxtlarda arxamızda duran real qüvvə olsun. Mümkün deyil. Bunun başqa çarəsi cavanlarımızı bir yerə yığmaqdır. Gücümüz olmalıdır. Biz də iqtidara öz sözümüzü demək üçün müxalifətin həmrəylik edib gücünü, qüvvəsini bir yerə toplamağa ehtiyac olduğu kimi, Azərbaycan dövlətinin qüvvə toplamaq üçün ciddi həmrəyliyə ehtiyacı var.


Avtosfer.Az | Vəsiqəsiz maşın sürdüyü üçün cərimə olunan sürücü ertəsi gün qəzada ölüb - DYP\nVəsiqəsiz maşın sürdüyü üçün cərimə olunan sürücü ertəsi gün qəzada ölüb - DYP\nOxucu məktubları 20 Dekabr 2016 14:43 4101 dəfə oxunub\nBaş Dövlət Yol Polisi İdarəsi ölən şəxsin yaxınlarının şikayətini həll etdi\nİki gün əvvəl Salyan rayonu, Sarvan kəndinin mərhum sakini Mehdiyev Telman Vaqif oğlunun ailə üzvlərinin şikayəti yayılmışdı. Onlar bildirirdilər ki, 1980-ci il təvəllüdlü Telman Mehdiyev bu il iyulun 12-də gecə saatlarında Bakının Qaradağ rayonu ərazisində baş verən avtoqəzada dünyasını dəyişib. Ailənin yeganə oğul övladı olan Telman iki azyaşlı uşağını və xəstə valideynlərini yay mövsümündə özünə məxsus «Kamaz» markalı yük maşını ilə Bakıya ot bağlamaları gətirib satmaqla dolandırırmış: «İşin istintaqını aparan Qaradağ rayon Polis İdarəsinin baş leytenantı Şahsuvar Əliyev qəza yerindəki “Kamaz”ı qoşqu vasitəsilə dayanacağa aparıb. Daha sonra müstəntiq bizə bildirdi ki, “Kamaz” istintaq getdiyi müddətdə həmin dayanacaqda qalmalıdır. Yalnız onun icazəsindən sonra maşını götürmək mümkün olacaq.\nSonradan avtomobil qəzası keçirmiş həmkəndlilərimiz bildirdi ki, həmin dayanacaqda maşın saxlamaq pulladır, sizdən də pul tələb edəcəklər. Biz bu barədə müstəntiqdən telefonla soruşduq. Əliyev Şahsuvar əminliklə bildirdi ki, dayancaq dövlət dayanacağıdır, polisin istintaqı davam etdiyi müddətdə onlardan heç kim pul tələb edə bilməz. Zərurət bitən kimi sizə sənəd verəcəyəm, “Kamaz”ı ordan problemsiz götürərsiz. Hadisənin üzərindən 5 aydan bir az çox müddət keçəndən sonra müstəntiq bizə istintaqın bitdiyi və maşını duracaqdan götürə biləcəyimiz barədə arayış verdi.\nTelmanın atası ağır xəstə olduğu üçün yeznəsi Əfqan Babaşov yaxın qohumları ilə birlikdə sənədləri götürüb dayanacağa gedib. Orda əyləşənlər bildiriblər ki, burada maşının saxlanılması pulladı - bir günə 3 manat. “Kamaz” orda 150 gündən çox qaldığı üçün 450 manat ödəniş etmək lazımdır. Yalnız ondan sonra yük maşınını aparmağa icazə verə bilərlər. Bir ailənin faciəsindən qazanc güdmək günahdır. Biz onsuz da bu maşını kefimizdən burda 150 gün saxlamamışıq”.\nMəsələ ilə bağlı Avtosfer.az-a açıqlama verən Baş Dövlət Yol Polisi İdarəsinin şöbə rəisi, polkovnik Kamran Əliyev bildirdi ki, ortada kiçik bir anlaşılmazlıq olub və artıq Telmanın ailəsinin qaldırdığı məsələ həllini tapıb: «Mərhum Telman Mehdiyev avtomobili sürücülük vəsiqəsi olmadan idarə edirmiş. İyulun 11-də yol polisi ona sürücülük vəsiqəsi olmadan avtomobil idarə etdiyi üçün 100 manat cərimə yazıb. Lakin o, yenə də maşın sürüb və ertəsi gün elə həmin maşınla qəzaya düşərək həlak olub. Avtomobilin duracaqda saxlanılması da həmin 100 manatlıq cəriməyə görədir. Çünki cərimə 2 ay ərzində ödənilmədiyi halda avtomobilin saxlanılması barədə qərar çıxarılır. Telmanın ailə üzvləri ilə əlaqə saxlayıb bildirdik ki, ölüm kağızını gətirsinlər və cəriməyə xitam verilsin. Çünki prosedur belədir. Onlar ölüm kağızını gətirəndən sonra avtomobili duracaqdan heç bir ödəniş etmədən apara bilərlər. Ona görə ki, avtomobil həmin duracağa sürücü tərəfindən deyil, istintaq orqanı tərəfindən aparılıb və belə olduğu halda, heç bir ödəniş tələb olunmur».


22 Sentyabr 2020 09:06\nErmənistanın baş naziri ATƏT-in Minsk qrupunun həmsədrlərinin vasitəçiliyi ilə aparılan danışıqların format və mahiyyətini məqsədyönlü şəkildə pozur. Onun "Qarabağ Ermənistandır” bəyanatı danışıqlar prosesinə ciddi zərbədir. O, danışıqlar prosesində əsassız şərtlər irəli sürür. Onun Azərbaycana qarşı irəli sürülmüş qəbuledilməz "yeddi şərti” tərəfimizdən rədd edilmişdir. Sülhə nail olunması üçün bizim yeganə şərtimiz var. Ermənistan silahlı qüvvələri Azərbaycanın işğal edilmiş bütün ərazilərindən çıxarılmalıdır. Bütün dünya Dağlıq Qarabağı Azərbaycanın tərkib hissəsi olaraq tanıyır.\nXezerxeber.az xəbər verir ki, bu fikirləri Prezident İlham Əliyev BMT Baş Assambleyasının 75-ci sessiyası çərçivəsində BMT-nin 75 illiyinə həsr edilmiş Yüksək Səviyyəli İclasında videoformatda çıxışında bildirib.\n"Ermənistanın baş naziri Azərbaycana qarşı hərbi əməliyyatlarda iştirak etməyə məcbur ediləcək on minlərlə mülki vətəndaşdan ibarət silahlandırılmış mülki könüllülər dəstələrinin yaradılmasını elan etmişdir. Bu, Ermənistan rəhbərliyinin yeni təcavüzkar niyyətini açıq şəkildə nümayiş etdirir. Ermənistanın müdafiə naziri Azərbaycanı "yeni ərazilər uğrunda yeni müharibə” bəyanatları ilə hədələyir”, - deyə dövlətimizin başçısı bildirib.


insanhuquqlari.az - Həftəsonu açıq havada olmaq təhlükəlidir - Xəbərdarlıq\nİyunun 13 və 14-də havanın temperaturu yüksələcək. Insanhuquqlari.az xəbər verir ki, bu barədə Milli Hidrometeorologiya Xidməti məlumat yayıb. Qeyd olunub ki, maksimal temperaturun Bakıda və Abşeron yarımadasında 40, Mərkəzi Aran rayonlarında isə 42 dərəcəyədək olacağı gözlənilir. Tibbi-meteoroloji xəbərdarlığa gəlincə, iyunun 13 və 14-də Abşeron yarımadasında gündüz saatlarında havanın temperaturunun 40 dərəcəyədək yüksəlməsi gözlənilir ki, bu da əksər əhali üçün əlverişsiz, meteohəssas insanlar üçün risklidir. Günorta saatlarında uzun müddət açıq havada olmaq məsləhət görülmür. İyunun 11-i axşamdan 14-ü gündüzədək Azərbaycanın bəzi şimal və qərb rayonlarında şimşək çaxacağı, lokal leysan xarakterli yağış yağacağı, dolu düşəcəyi gözlənilir. Böyük və Kiçik Qafqazın bəzi dağ çaylarından qısamüddətli sel keçəcəyi ehtimal olunur.\nBu xəbər cəmi 2085 dəfə oxunuldu


Evdəki 8 çirkli yer haqqında, hətta çox ciddi mistresslərin də xəbəri yoxdur - Faydalı fikirlər - 2020\nHələ də tualet qabının altındakı kirlərin evinizdəki ən çirkli olduğunu düşünürsünüzsə, məyus olmalısınız.\nMəlum olub ki, mikroblar və bakteriyalar təkcə orada yaşamağı çox sevirlər.\nMənzildə mütəmadi təmizliyə ehtiyacı olan yerlərin siyahısını tərtib etdik.\nDondurucu 2 ayda bir dəfə defrost edilməlidir.\nBu fakt bir çox insanı təəccübləndirəcək, ancaq elm adamlarının araşdırmalarının nəticələrinə görə, dondurucularda 11 milyondan çox bakteriya yaşayır. Və bu daim aşağı temperaturun olmasına baxmayaraq. Zərərli mikroorqanizmlər balıq və ət kimi məhsullarla soyudulur. Dondurucunun çox nadir hallarda yuyulduğu üçün damazlıq prosesləri mümkün olur. Mütəxəssislərin fikrincə, damlama və havadan keçən bir defrost sistemi olan soyuducuları hər 3 ayda bir defrost etmək lazımdır. Şaxtasız bir sistemə sahib bir cihazınız varsa - altı ayda bir.\nDondurucunun özünə gəldikdə, təxminən 2 ayda bir dəfə yuyulmalıdır. Prosesə başlamazdan əvvəl, bütün yeməkləri otağından çıxarın və əridin. Effektiv təmizlik üçün məhlulu soda və ya sirkə ilə istifadə edin. Dondurucu yuyunduqdan sonra onu yaymaq üçün bir neçə saat açıq qoyun. İki-üç saatdan sonra kameranı yandırmaq olar.\n2. Yuyucu qablar üçün süngər\nYuyucu qablar üçün süngərləri həftədə bir dəfə dəyişdirmək lazımdır.\nKiçik və ilk baxışdan tamamilə zərərsiz bir süngər, kvadrat santimetr üçün 21000 bakteriya ehtiva edir. Bu qədər çox sayda mikroorqanizm, süngərin lavabo və çirkli qablarla təmasda olduqda, az miqdarda yemək hissəsini udması nəticəsində yaranır. Daim islandığını nəzərə alsaq, sabun və ya isti su ilə çıxarıla bilməyən zərərli bakteriyaların çoxalması üçün ideal mühit əldə edirik.\nDoğrama lövhəsində mikroblar balıq və ətdən keçir.\nİnsan sağlamlığı üçün ən təhlükəli balıq, ət və bir sıra digər xam qidalarla birlikdə doğranma lövhəsinə düşən bakteriyalardır. Bunların arasında salmonelloz, mədə-bağırsaq traktının orqanlarında infeksiyaya səbəb olan bakteriya, salmonellozdur. Əgər ətin istilik müalicəsinə tabe olsaq, bunun nəticəsində zərərli mikroorqanizmlər məhv olur, eyni taxtada dilimlənmiş salat üçün tərəvəzlər olmaz. Nəticədə, bir infeksiya onlarla birlikdə bədənə daxil ola bilər ki, bu da ümumi sağlamlığı zəiflədir və mədə-bağırsaq traktına zərər verir.\nSağlamlığınıza risk etmək istəmirsinizsə, mətbəxdə iki doğranmış lövhə - şüşə və taxta alın. Birincisini balıq və ət kəsmək üçün istifadə edin ki, qan səthə hopmasın, ikincisini çörək, meyvə, tərəvəz və bir sıra digər heyvan mənşəli məhsullar kəsmək üçün buraxın. Ayrıca, sirkə, soda, hidrogen peroksid və ya hər hansı digər antiseptik ilə kəsici lövhələri mütəmadi olaraq unutmağı unutmayın.\n4. Duş pərdəsi\nDuş pərdəsi genişlənmiş formada qurudulmalıdır.\nHər kəs bakteriyanın ən çox nəm və istiliyi sevdiyini bilir. Buna görə, vanna otağı - onların çoxalması üçün mükəmməl bir mühit. Ən çox mikroorqanizm vinil duş pərdələrində olur. Buna görə bu maddə hər ay dəyişdirilməlidir. Pərdələrin qayğısına gəldikdə, onlar hər duşdan və ya hamamdan sonra düzəldilmiş formada qurudulmalıdır. Nəmli hava daha sürətli çıxması üçün otağın qapısını açıq buraxmalısınız.\nİpucu: vinil pərdələr əvəzinə parça seçmək daha yaxşıdır, çünki onlar bakteriyalar üçün əlverişsiz bir yetişdirici yerdir. Məşhur inancın əksinə, bu cür pərdələrə qulluq etmək asandır - onları həftədə iki dəfə bir mətbəxtdə yuymaq kifayətdir.\n5. Duş rəhbəri\nDuş rəhbəri həftədə bir dəfə soda ilə suda yuyulmalıdır.\nDuş başının daxili səthində bir çox zərərli mikroorqanizm toplanır. Və suyu açdığınız zaman, sümükdən bədəninizə sərbəst hərəkət edirlər.\nMikrobların təsirindən özünüzü qorumaq üçün həftədə bir dəfə burun soda məhlulu ilə dezinfeksiya edin. Ayrıca bu məqsədlər üçün tualet üçün xüsusi bir vasitə istifadə edə bilərsiniz.\n6. Havalandırma barmaqlığı\nHavalandırma ızgarasında çox miqdarda toz yığılır.\nÜmumi təmizlik zamanı belə, evdar qadınlar bütün mənzilləri parıldamaq üçün yuyarkən, havalandırma barmaqlığı çox vaxt unudulur. Və boş yerə, çünki bu, zərərli mikroorqanizmlərin yaranması və çoxalması üçün həqiqətən səmavi bir yerdir. Döşəmə vaxt keçdikcə heç kimin qaldırmağa tələsmədiyi toz yığır, bakteriya ilə birlikdə, ağciyərlərdə bir dəfə öskürək və ya astma görünüşünə səbəb ola bilər.\nXəstəliyin baş verməsinin qarşısını almaq çox sadədir - çirkləndikcə qril təmizləmək lazımdır. Bu məqsədlər üçün sabunlu bir həll və bir spirt silmək üçün istifadə edin - o zaman bakteriyaların mütləq bir şansı olmayacaqdır.\n7. Kompüter klaviaturası\nKompüter klaviaturası tozsoran və ya xüsusi bir jele ilə təmizlənməlidir.\nİnternetdə "klaviaturanı silkələyin - peçenye yeyin" ifadəsi populyarlıq qazanır. Kompüterdə və ya dizüstü kompüterdə yemək yeməyi sevirsinizsə, onda belə bir aqibət sizi gözləyir. Klaviaturadakı qırıntılar ilə tamamən toz da toplayacaq və bununla birlikdə bakteriya olacaqdır. Buna görə tez-tez təmizləmək üçün vaxt ayırın.\nKlaviatura yalnız bəzək üçün kiçik bir nozzle olan bir tozsoran ilə çirklənmədən və ya təmizlənməsi üçün xüsusi bir jele satın alınmaqla çıxarıla bilər. Klaviaturada bərabər paylanmalı, yumşaq bir şəkildə basın və çıxarın. Jelly bütün qırıntıları toplayacaq və bir neçə saniyə ərzində kompüterinizdən və ya dizüstü kompüterinizdən çıxaracaqsınız.\nBanyoda ən çox sayda bakteriya var.\nMütəmadi təmizlik yalnız yuxarıda göstərilən yerləri deyil, mütəxəssislərin fikrincə, evin ən çirkli ərazisi olan vanna otağını da tələb edir. Bəli, bəli - rütubətli mühit, saç və dəri hissəciklərinə görə bu otaq mikrobların sayına görə mətbəxi də aşdı. Buna görə burada həftədə 2 dəfə, tercihen çərşənbə və cümə günlərində təmiz bir təmizlik aparmağa çalışın. Yalnızca otaqların hərtərəfli təmizlənməsi mikrobların, bakteriyaların və digər zərərli mikroorqanizmlərin yayılmasının qarşısını almağa kömək edəcəkdir.\nCopyright 2020 \_ Öz əlləri - İşinizi paylaşın! \_ Evdəki 8 çirkli yer haqqında, hətta çox ciddi mistresslərin də xəbəri yoxdur


Məmmədyarov efiopiyalı həmkarı ilə\nMəmmədyarov efiopiyalı həmkarı ilə görüşüb\n14:22 10 Noyabr 2017 Oxunub : 468\nNazirliyin Mətbuat xidmətindən AzVision.az-a verilən məlumata görə, görüşdə Azərbaycanla Efiopiya arasında münasibətlərinin son illər inkişafından məmnunluq ifadə edilib, yüksək səviyyəli səfərlərin ikitərəfli əməkdaşlığa mühüm töhfə verdiyi vurğulanıb. Bu xüsusda Vorkene Qebeyehu Elmar Məmmədyarovun Efiopiyaya səfərini yüksək qiymətləndirib və iki ölkə arasında müxtəlif səviyyələrdə təmasların artırılmasının əhəmiyyətinə toxunub.\nE.Məmmədyarov Efiopiyanın xarici işlər nazirini Azərbaycana rəsmi səfərə dəvət edib və Verkene Qebeyehu dəvəti məmnuniyyətlə qəbul edib. Nazirlər iki ölkə arasında münasibətlərin hazırkı vəziyyətinə və gündəlikdə duran məsələlərə nəzər salıblar. Eyni zamanda ikitərəfli əməkdaşlığı inkişaf etdirmək üçün müqavilə-hüquq bazasının genişləndirilməsinin zəruriliyini vurğulayıblar.\nNazirlər beynəlxalq təşkilatlar çərçivəsində əməkdaşlığın inkişaf etdirilməsinin vacibliyini qeyd ediblər və iki ölkənin beynəlxalq gündəlikdə duran məsələlərə münasibətdə oxşar mövqedən çıxış etdiyini bildiriblər. Tərəflər iki ölkə arasında iqtisadi-ticarət əlaqələrinin inkişaf etdirilməsinə nəzər salıblar. Ticarət əlaqələrinin təşviqi və biznes dairələri arasında birbaşa təmasların qurulması üçün Azərbaycan iş adamlarından ibarət nümayəndə heyətinin Efiopiyaya səfərinin təşkil olunması və birgə biznes forumlarının keçirilməsinə dair razılıq ifadə olunub.\nE.Məmmədyarov Azərbaycandan Cibutiyə və digər Afrika ölkələrinə hava yolu ilə yüklərin daşındığını, Cənubi Asiya ilə Şimali Avropanı birləşdirən Şimal-Cənub nəqliyyat dəhlizinin perspektiv imkanlarını qeyd edərək iki ölkə arasında nəqliyyat və logistika sahəsində də əməkdaşlıq üçün potensialın olduğunu nəzərə çatdırıb. Həmçinin nazirlər iki ölkə arasında humanitar və təhsil sahəsində əməkdaşlığın inkişaf etdirilməsi yolları ətrafında fikir mübadiləsi aparıblar. Nazirlər efiopiyalı tələbələrin müxtəlif sahələr üzrə Azərbaycanda ali təhsil aldığını qeyd edərək bu əsnada qurulmuş əlaqələrin davam etdirilməsinin vacibliyini vurğulayıblar.\nE.Məmmədyarov həmkarına Ermənistan-Azərbaycan Dağlıq Qarabağ münaqişəsinin həlli üzrə aparılan danışıqlar, Azərbaycanın beynəlxalq ictimaiyyət və ATƏT-in Minsk qrupunun həmsədrləri ilə birlikdə münaqişənin beynəlxalq hüququn norma və prinsiplərinə uyğun olaraq həlli istiqamətində atdığı addımlar barəsində məlumat verib. Görüş əsnasında nazirlər “Azərbaycan Respublikasının Xarici İşlər Nazirliyi və Efiopiya Federativ Demokratik Respublikasının Xarici İşlər Nazirliyi arasında məsləhətləşmələrə dair Anlaşma Memorandumu”nu imzalayıblar. Görüşdən sonra Elmar Məmmədyarov Efiopiyaya səfər və keçirilmiş görüşlər haqqında yerli mətbuatın suallarını cavablandırıb.\nTeqlər: XİN Efiopiya